**meghívó**

**Budapest Főváros II. Kerületi Önkormányzat Képviselő-testületének**

Közoktatási, Közművelődési, Sport, Egészségügyi Szociális és Lakásügyi Bizottsága



**A Közoktatási, Közművelődési, Sport, Egészségügyi, Szociális és Lakásügyi Bizottság ülésére**

**2022. február 22. 15.00 óra**

Helyszín

Budapest II. Kerületi Polgármesteri Hivatal (1024 Bp. Mechwart liget 1.)

**Házasságkötő terem**

**Tervezett napirend:**

1.Dr. Imre Katalin házi gyermekorvos feladat-ellátási szerződés meghosszabbítása c. képviselő-testületi anyag véleményezése

2.Javaslata Budapest Főváros II. Kerületi Önkormányzat Képviselő-testületének az egészségügyi alapellátások körzeteiről szóló 1/2019.(I.30) önkormányzati rendelet módosítására c. képviselő-testületi anyag véleményezése

3.Javaslat A Budapest Főváros II. Kerületi Önkormányzat Képviselő-testületének a szociális igazgatásról és egyes szociális és gyermekjóléti ellátásokról szóló 3/2015.(II.27.) önkormányzati rendeletének módosítására

4.JavaslataII. Kerületi Kulturális Közhasznú Nonprofit Kft. 2022. évi üzleti tervének elfogadására (testületi)

5.Javaslat a Budapest Főváros II. Kerületi Önkormányzat 100 %-os tulajdonában lévő II. Kerületi Kulturális Közhasznú Nonprofit Kft-vel kötött Közművelődési megállapodás mellékletének módosítására (testületi)

6.Javaslat a II. Kerületi Kulturális Közhasznú Nonprofit Kft. ügyvezetői tisztséget ellátó személyeket megillető béremelésének összegére  (testületi)

7.Javaslat az Önkormányzati fenntartású óvodák felvételi körzetének módosítására

8.Javaslat a Fehér Kereszt Baráti Kör Kiemelten Közhasznú Egyesület 2021. évi beszámolójának elfogadására

9.Javaslat a Budapest Főváros II. Kerületi Önkormányzat I. sz. Gondozási Központ 2021. évről szóló beszámolójának elfogadására

10.Létfenntartási támogatás méltányosságból történő megállapítása (zárt ülés)

11.Egyebek

Budapest, 2022. február 16.

Kiss Roland sk.

a bizottság elnöke

## 1. napirend

## E L Ő T E R J E S Z T É S

A Közoktatási, Közművelődési, Sport, Egészségügyi, Szociális és Lakásügyi Bizottság

2022. február 22-ei ülésére

Tárgy: Dr. Imre Katalin házi gyermekorvos feladat-ellátási szerződés meghosszabbítása c. képviselő-testületi anyag véleményezése

Készítette: Ötvös Zoltán

*A napirend zárt ülésen történő*

*tárgyalást nem igényel*

Tisztelt Bizottság!

A Képviselő-testület által kialakított bizottságok hatásköréről, a bizottságok és tanácsnokok feladatköréről szóló 24/2019.(XI.18.) Budapest Főváros II. Kerületi Önkormányzat Képviselő-testületének önkormányzati rendelete 6. melléklet 2.8) pontja alapján a Bizottság véleményezi a Képviselő-testület elé benyújtásra kerülő egészségügyi, szociális és gyermekvédelmi tárgyú előterjesztéseket.

Kérem, szíveskedjék megtárgyalni „Dr. Imre Katalin házi gyermekorvos feladat-ellátási szerződés meghosszabbítása” c. 2022. február 24-ei képviselő-testületi ülésre történő előterjesztést.

Határozati javaslat

A Közoktatási, Közművelődési, Sport, Egészségügyi, Szociális és Lakásügyi Bizottság a 2022. február 24-i Képviselő-testületi ülésre történő „Dr. Imre Katalin házi gyermekorvos feladat-ellátási szerződés meghosszabbítása” c. előterjesztést tárgyalásra alkalmasnak tartja és javasolja az előterjesztés határozati javaslatának elfogadását.

Felelős: Bizottság elnöke

Határidő: február havi rendes testületi ülés

Budapest, 2022. február 15.

Őrsi Gergely

polgármester megbízásából eljárva

|  |  |
| --- | --- |
|  |  |
|  |  |

Ötvös Zoltán

osztályvezető

## 2. napirend

## E L Ő T E R J E S Z T É S

A Közoktatási, Közművelődési, Sport, Egészségügyi, Szociális és Lakásügyi Bizottság

2022. február 22-ei ülésére

Tárgy: Javaslata Budapest Főváros II. Kerületi Önkormányzat Képviselő-testületének az egészségügyi alapellátások körzeteiről szóló 1/2019.(I.30) önkormányzati rendelet módosítására c. képviselő-testületi anyag véleményezése

Készítette: Ötvös Zoltán

*A napirend zárt ülésen történő*

*tárgyalást nem igényel*

Tisztelt Bizottság!

A Képviselő-testület által kialakított bizottságok hatásköréről, a bizottságok és tanácsnokok feladatköréről szóló 24/2019.(XI.18.) Budapest Főváros II. Kerületi Önkormányzat Képviselő-testületének önkormányzati rendelete 6. melléklet 2.8) pontja alapján a Bizottság véleményezi a Képviselő-testület elé benyújtásra kerülő egészségügyi, szociális és gyermekvédelmi tárgyú előterjesztéseket.

Kérem, szíveskedjék megtárgyalni „Javaslata Budapest Főváros II. Kerületi Önkormányzat Képviselő-testületének az egészségügyi alapellátások körzeteiről szóló 1/2019.(I.30) önkormányzati rendelet módosítására” c. 2022. február 24-ei képviselő-testületi ülésre történő előterjesztést.

Határozati javaslat

A Közoktatási, Közművelődési, Sport, Egészségügyi, Szociális és Lakásügyi Bizottság a 2022. február 24-i Képviselő-testületi ülésre történő „Javaslata Budapest Főváros II. Kerületi Önkormányzat Képviselő-testületének az egészségügyi alapellátások körzeteiről szóló 1/2019.(I.30) önkormányzati rendelet módosítására” c. előterjesztést tárgyalásra alkalmasnak tartja és javasolja az előterjesztés határozati javaslatának elfogadását.

Felelős: Bizottság elnöke

Határidő: február havi rendes testületi ülés

Budapest, 2022. február 15.

Őrsi Gergely

polgármester megbízásából eljárva

Ötvös Zoltán

osztályvezető

**3. napirend**

E L Ő T E R J E S Z T É S

a Budapest Főváros II. Kerületi Önkormányzat Képviselő-testülete

Közoktatási, Közművelődési, Sport, Egészségügyi, Szociális és Lakásügyi Bizottságának 2022. február 24-ei rendes ülésére

Tárgy: Testületi anyag véleményezése

Készítette: Fábik Gabriella ellátási osztályvezető

*A napirend zárt ülésen történő*

*tárgyalást nem igényel.*

Tisztelt Bizottság!

A Képviselő-testület által kialakított bizottságok hatásköréről, a bizottságok és tanácsnokok feladatköréről szóló 24/2019.(XI.18.) Budapest Főváros II. Kerületi Önkormányzat Képviselő-testületének önkormányzati rendelete 6. melléklet 2.8) pontja alapján a Közoktatási, Közművelődési, Sport, Egészségügyi, Szociális és Lakásügyi Bizottság véleményezi a Képviselő-testület elé benyújtásra kerülő egészségügyi, szociális és gyermekvédelmi tárgyú előterjesztéseket.

Kérem, szíveskedjen megtárgyalni és véleményezni - az előterjesztés mellékletét képező Javaslat A Budapest Főváros II. Kerületi Önkormányzat Képviselő-testületének a szociális igazgatásról és egyes szociális és gyermekjóléti ellátásokról szóló 3/2015.(II.27.) önkormányzati rendeletének módosítására tárgyú 2022. február 24-ei Képviselő-testületi ülésre történő előterjesztést.

*Határozati javaslat*

A Közoktatási, Közművelődési, Sport, Egészségügyi, Szociális és Lakásügyi Bizottság a 2022. február 24-ei Képviselő-testületi ülésre történő *„*Javaslat A Budapest Főváros II. Kerületi Önkormányzat Képviselő-testületének a szociális igazgatásról és egyes szociális és gyermekjóléti ellátásokról szóló 3/2015.(II.27.) önkormányzati rendeletének módosítására*”* előterjesztést tárgyalásra alkalmasnak tartja és javasolja a Képviselő-testületnek a rendelet elfogadását.

Felelős: Közoktatási, Közművelődési, Sport, Egészségügyi, Szociális és Lakásügyi Bizottság elnöke

Határidő: 2022. február havi testületi ülés időpontja

Budapest, 2022. február 15.

Őrsi Gergely

Polgármester megbízásából eljárva

Fábik Gabriella ellátási osztályvezető

## 4.napirend

## E L Ő T E R J E S Z T É S

A Közoktatási, Közművelődési, Sport, Egészségügyi, Szociális és Lakásügyi Bizottság

2022. február 22-ei ülésére

Tárgy: Testületi anyag véleményezése

Készítette: Ötvös Zoltán

*A napirend zárt ülésen történő*

*tárgyalást nem igényel.*

Tisztelt Bizottság!

A Képviselő-testület által kialakított bizottságok hatásköréről, a bizottságok és tanácsnokok feladatköréről szóló 24/2019.(XI.18.) Budapest Főváros II. Kerületi Önkormányzat Képviselő-testületének önkormányzati rendelete 6. melléklete alapján a Bizottság véleményezi a Képviselő-testület elé benyújtásra kerülő előterjesztéseket.

Kérem, szíveskedjék megtárgyalni „Javaslat a II. Kerületi Kulturális Közhasznú Nonprofit Kft.2022. évi üzleti tervének elfogadására .”c. 2022. február 24-ei képviselő-testületi ülésre történő előterjesztést.

Határozati javaslat

A Közoktatási, Közművelődési, Sport, Egészségügyi, Szociális és Lakásügyi Bizottság a 2022. február 24-ei Képviselő-testületi ülésre történő „Javaslat a II. Kerületi Kulturális Közhasznú Nonprofit Kft. 2022. évi üzleti tervének elfogadására”c. előterjesztést tárgyalásra alkalmasnak tartja és javasolja az előterjesztés határozati javaslatainak elfogadását.

Felelős: Bizottság elnöke

Határidő: februári testületi ülés

Budapest, 2022. február 16.

Őrsi Gergely

polgármester megbízásából eljárva

Ötvös Zoltán

osztályvezető

## 5. napirend

## E L Ő T E R J E S Z T É S

A Közoktatási, Közművelődési, Sport, Egészségügyi, Szociális és Lakásügyi Bizottság

2022. február 22-ei ülésére

Tárgy: Testületi anyag véleményezése

Készítette: Ötvös Zoltán

*A napirend zárt ülésen történő*

*tárgyalást nem igényel.*

Tisztelt Bizottság!

A Képviselő-testület által kialakított bizottságok hatásköréről, a bizottságok és tanácsnokok feladatköréről szóló 24/2019.(XI.18.) Budapest Főváros II. Kerületi Önkormányzat Képviselő-testületének önkormányzati rendelete 6. melléklete alapján a Bizottság véleményezi a Képviselő-testület elé benyújtásra kerülő előterjesztéseket.

Kérem, szíveskedjék megtárgyalni „Javaslat a Budapest Főváros II. Kerületi Önkormányzat 100 %-os tulajdonában lévő II. Kerületi Kulturális Közhasznú Nonprofit Kft-vel kötött Közművelődési megállapodás mellékletének módosítására.”c. 2022. február 24-ei képviselő-testületi ülésre történő előterjesztést.

Határozati javaslat

A Közoktatási, Közművelődési, Sport, Egészségügyi, Szociális és Lakásügyi Bizottság a 2022. február 24-ei Képviselő-testületi ülésre történő „Javaslat a Budapest Főváros II. Kerületi Önkormányzat 100 %-os tulajdonában lévő II. Kerületi Kulturális Közhasznú Nonprofit Kft-vel kötött Közművelődési megállapodás mellékletének módosítására”c. előterjesztést tárgyalásra alkalmasnak tartja és javasolja az előterjesztés határozati javaslatainak elfogadását.

Felelős: Bizottság elnöke

Határidő: februári testületi ülés

Budapest, 2022. február 16.

Őrsi Gergely

polgármester megbízásából eljárva

Ötvös Zoltán

osztályvezető

## 6. napirend

## E L Ő T E R J E S Z T É S

A Közoktatási, Közművelődési, Sport, Egészségügyi, Szociális és Lakásügyi Bizottság

2022. február 22-ei ülésére

Tárgy: Testületi anyag véleményezése

Készítette: Ötvös Zoltán

*A napirend zárt ülésen történő*

*tárgyalást nem igényel.*

Tisztelt Bizottság!

A Képviselő-testület által kialakított bizottságok hatásköréről, a bizottságok és tanácsnokok feladatköréről szóló 24/2019.(XI.18.) Budapest Főváros II. Kerületi Önkormányzat Képviselő-testületének önkormányzati rendelete 6. melléklete alapján a Bizottság véleményezi a Képviselő-testület elé benyújtásra kerülő előterjesztéseket.

Kérem, szíveskedjék megtárgyalni „Javaslat a II. Kerületi Kulturális Közhasznú Nonprofit Kft. ügyvezetői tisztséget ellátó személyeket megillető béremelésének összegére.”c. 2022. február 24-ei képviselő-testületi ülésre történő előterjesztést.

Határozati javaslat

A Közoktatási, Közművelődési, Sport, Egészségügyi, Szociális és Lakásügyi Bizottság a 2022. február 24-ei Képviselő-testületi ülésre történő „Javaslat a II. Kerületi Kulturális Közhasznú Nonprofit Kft. ügyvezetői tisztséget ellátó személyeket megillető béremelésének összegére”c. előterjesztést tárgyalásra alkalmasnak tartja és javasolja az előterjesztés határozati javaslatainak elfogadását.

Felelős: Bizottság elnöke

Határidő: februári testületi ülés

Budapest, 2022. február 16.

Őrsi Gergely

polgármester megbízásából eljárva

Ötvös Zoltán

osztályvezető

**7. napirend**

**E L Ő T E R J E S Z T É S**

a Közoktatási, Közművelődési, Sport, Egészségügyi, Szociális és Lakásügyi Bizottság

2022. február 22-ei ülésére

Tárgy: Javaslat az óvodai felvételi körzetek módosítására

A napirend tárgyalása zárt ülést nem igényel.

**Tisztelt Bizottság !**

A nemzeti köznevelésről szóló 2011.évi CXC. törvény 49.§(3) bekezdése értelmében a helyi önkormányzat köteles közzétenni az óvodák felvételi körzetét, mely kötelezettségének – a 20/2012.(VIII.31.) EMMI rendelet alapján – az óvodai beiratkozás első határnapját megelőző 30 nappal kell eleget tenni.

Budapest Főváros II. Kerületi Önkormányzat Képviselő-testületének a Képviselő-testület által kialakított bizottságok hatásköréről, a bizottságok és tanácsnokok feladatköréről szóló 24/2019. (XI.18.) önkormányzati rendelete alapján a bizottság dönt az önkormányzati fenntartású óvodák működési (felvételi) körzetének meghatározásáról.

A Bizottság a 22/2018.(III.20.) határozatával módosította az óvodai felvételi körzeteket, mely jelenleg is hatályos.

A Kadarka utcai intézmény birtokbavételét követően a 2020/2021. nevelési év előkészítéseként szerettük volna a körzeteket módosítani, de a veszélyhelyzetre tekintettel 2020 márciusában erre nem kerülhetett sor.

A kinti óvodák közötti körzetek módosítása annál is inkább nem volt égetően „fontos”, mert az intézményvezetők - a szülők kérelmét figyelembe véve - egymással megbeszélve hozták meg a gyermekek felvételéről a döntésüket. Ezt lehetővé tette az a tény is, hogy a kinti régióban a gyermeklétszám csökkent és nem volt szükség a körzetek szigorú betartására.

A három óvoda vezetője - Hűvösvölgyi Gesztenyéskert, Községház u. és Kolozsvár u. - ismételten átnézte és megbeszélte a körzeteik elosztását, de a többi intézményvezető is ellenőrizte az óvodájuk körzetleírását.

Jelen előterjesztésünk a fenti három óvoda körzetének rendezéséről szól, a többi körzetben érdemi módosítás nem történt.

H a t á r o z a t i j a v a s l a t

A Közoktatási, Közművelődési, Sport, Egészségügyi, Szociális és Lakásügyi Bizottság a -

Budapest Főváros II. Kerületi Önkormányzat Képviselő-testületének a Képviselő-testület által kialakított bizottságok hatásköréről, a bizottságok és tanácsnokok feladatköréről szóló 24/2019. (XI.18.) önkormányzati rendelet 6. sz. mellékletének 1.6) pontja alapján - az Önkormányzat fenntartásában lévő óvodák felvételi (működési) körzetét 2022. március 1-jétől a - határozat melléklete szerint tartalommal - határozza meg.

**Felelős:** a Bizottság elnöke

**Határidő:** 2022. március 1.

*A határozat elfogadásához egyszerű többségű szavazás szükséges.*

B u d a p e s t, 2022. február 16.

Ötvös Zoltán

osztályvezető

*határozati javaslat melléklete*

**Óvodai felvételi körzetek**

***2022. március 1.***

**Bolyai u.15.**

Ady E.u. – Alsó Törökvész u. - Apostol u. - Áldás u. – Árvácska u. - Barsi u. - Berkenye u. – Bem tér - Bem rakpart 2. kerületi szakasza - Bimbó u. 75-ig és 90-ig - Bolyai u. - Borbolya u. - Buday L. u. –Cimbalom u. - Cimbalom köz -Eszter u. –Feketesas u. - Frankel Leó u. 2-től 36-ig és 1-től 19-ig - Füge u. - Gül baba u. – Henger u. - Kút u. –Kupeczki u. - Levél u. - Mandula u. – Margit krt. - Margit u. - Margit tér - Mecset u. - Orgona u. - Pajzs u. –Pentelei M. u.- Rómer Flóris u. - Rózsahegy u. - Szemlőhegy u. 1-től 23-ig és 2-től 24-ig - Tapolcsányi út – Tölgyfa u.- Török u. - Turbán u. - Vérhalom tér - Vérhalom u. 1-től 29-ig és a páros oldal végig -Veronika u. - Veronika lépcső - Zivatar u.

**Budakeszi út 75.** (Labanc u.)

Bognár u. - Budakeszi u. páratlan oldala - Budenz u. - Dénes u. - Furulya u. - Hárshegyi u. - Irén u. - Kőhárs u. - Kuruc u. - Kuruclesi u. - Labanc u. - Pálos u. - Riadó u. – Sodrás u. – Szilágyi E. fasor 65-től – Szakadék u. - Széher út 1-45/c-ig és 2-40-ig – Szépjuhászné u., - Szépjuhászné köz – Tárogató út 1-55-ig- Tárogató út 2-66-ig- Üdülő u.

**Százszorszép**  ( Fillér u. 29., Érmelléki út 12. )

Alvinczi u. - Aranka u. - Baka u. - Balogvár u. - Csopaki u. – Detrekő u. - Dékán u. - Ervin u. - Ezredes u. - Érmelléki u. –Felvinczi u. - Fény u. - Fillér u. – Fillér lépcső - Forint u. – Garas u. – Gyergyó u. - Hargita u. - Hermann Ottó u. - Júlia u. - Kapor u. – Karabély u. - Káplár u. – Kisrókus u. - Kopogó lépcső - Lévay u. – Lóczy Lajos u. - Lórántffy u.- Lórántffy lépcső - Lövőház u. – Lupény u. - Marcibányi tér – Széll Kálmán tér – Nagyajtai u. - Nyúl u. – Pasaréti út 51-ig és 56-ig - Pengő u.- Pengő köz – Présház u.– Radna u. - Retek u. – Rét u. - Rhédey u. – Ribáry u. - Rókushegyi lépcső – Ruszti u. –Széna tér – Szilágyi fasor 1-63-ig - Tizedes u. – Torockó u. – Torockó köz és tér - Trombitás u. – Tulipán u. - Vadorzó u. – Vadrózsa u. - Zilah u.

**Pitypang u.17.**

Cirbolya u. - Csalit u. - Csatárka u. 10-től - 15-től – Csatárka köz – Csatárka lépcső - Cseppkő u. – Cseppkő köz – Csíksomlyó u. - Feketefenyő u. - Felsőzöldmáli út 25-től és 32-től – Kapy út 36-tól és 39-től – Kecskehegyi u. - Látóhegyi u. - Lívia u. – Majális u. - Napsugár u. - Napsugár lépcső – Pálvölgyi u. – Pitypang u. –Pusztaszeri út 61-igl és 68-ig - Ruthén u. – Selyemakác u. - Szalamandra u. és köz - Szépvölgyi út 136-tól és a páratlan oldal II. kerületi része – Szépvölgyi köz – Szépvölgyi dűlő - Szikla u. – Szivarfa u. - Tiszafa u. - Törökvész út 84-től és 95-től - Turista u. - Verecke u. – Verecke köz – Verecke lépcső –Vihorlát u. – Vörösberkenye u. - Zöldkert u. - Zöldkő u. - Zöldlomb u.- Zöldmáli lejtő

**Törökvész u. 18.**

Ali u. - Baba u. - Barlang u. - Batyu u. - Bég u. - Bimbó u. 77-135-ig és 92-146-ig - Bogár lépcső - Bogár u. - Búzavirág u. - Endrődi S.u.30-ig és 35-ig - Ferenchegyi út - Ferenchegyi lépcső - Gábor Áron u. 46-tól és 47-től - Gábor Áron köz - Gárdonyi Géza u. - Gomba u. - Görgényi út - Keselyű u. - Kondor u.7-től - Kondorkert u. - Kulpa u. - Madár u. - Mák u. - Muraközi u. - Nagybányai út 36-ig, és 39-ig, Napvirág u. - Őzgida u. - Páfránykert u. - Páfrányliget u. - Pusztaszeri út 63-tól és 70-től - Szalonka u. - Szalonkales u. – Szpáhi u. -Tömörkény u. -Törökvész u. 82-ig,és 93-ig - Törökvész lejtő - Tövis u. - Tüske u. - Tüske köz - Utas u. - Vend u. - Verseghy Ferenc u. - Vöröstorony lejtő - Vöröstorony lépcső - Zuhany u. - Zsindely u.

**Szemlőhegy u.27.**

Alsó Zöldmáli út - Áfonya u. – Apolka u. - Árpád fejedelem útja (Margit hídtól a II. kerület határáig) – Bécsi út - Boróka út - Cserfa u. - Csejtei u. - Csejtei köz - Cserje u. - Darázs u. – Dara u. - Daru u. – Felhévizi u. - Felső Zöldmáli út 30-ig és 23-ig - Fajd u. - Frankel Leó u. 21-től és 38-tól – Germanus Gy. Park - Harcsa u. - Józsefhegyi u.– Józsefhegyi lépcső - Kavics u. (a Bécsi út és Vérhalom u. között ) – Kilátás u. – Kolozsvári T. u. - Komjádi u. – Lajos u. - Lublói u. - Lukács u. – Mecenzéf u. – Palatinus u. – Palánta u. - Pusztaszeri köz - Repkény u. - Sajka u. - Sarolta u. – Szeréna u. - Szeréna köz – Szemlőhegy u. 25-től és 26-tól – Szépecske u. -Szépvölgyi út 134-ig - – Szeréna köz – Ürömi u. – Ürömi köz - Üstökös u. - Vérhalom u. 31-től a páratlan oldal - Zsigmond tér – Zsigmond köz

**Virágárok. 8.** (Virág árok 15.)

Avedik u. - Ábrányi u. - Balogh Á. u. - Balogh Á. köz - Bimbó u. 137-től és 148-tól végig - Bimbó köz - Branyiszkó u. - Cirok u. - Csévi u. – Csévi köz – Endrődi u. 32-től és 37-től – Endrődi Sándor köz - Fenyves u. - Fenyves lejtő - Fenyves lépcső - Fullánk u. - Gábor Áron u.44-ig és 45-ig - Guyon u. - Guyon köz – Hankóczy u. - Harangvirág u. – Házmán u. - Hegyi u. - Hidász u. - Hiúz u. - Kapy u.1-37-ig és 2-34-ig - Krecsányi u. - Küküllő u. - Lepke u. - Lepke köz - Lotz K.u. – Nagy Lajos tér - Nagybányai út 38-tól, 41-től végig. - Nagybányai lépcső - Orló u. - Orsó u. - Pasaréti út 53-tól és 58-tól - Pasaréti köz - Pázsit u. - Prímás u. -. Rügy u. - Sövény u. - Virág árok. - Volkmann u. - Vöröstorony u.

**Hűvösvölgyi Gesztenyéskert** II.ker.Hűvösvölgyi út 133.

Alsóvölgy u. – Battai u. – Battai köz - Battai lépcső – Báthori L. u. - Bölöni Gy. u. – Csalán u. - Csalán köz - Csíbor u. – Ditró u. - Fekete I.u. – Gerbera u.- Glück F. út - Gyémántos lépcső – Gyöngyvirág u. - Heinrich I.u. – Hidegkúti út 69-ig és 70-ig - Hűvösvölgyi út végig – Keskeny u. – Kelemen L. u. - Kondor u.1-5-ig – Kőhegyi út – Liliom u. - Lipótmezei u. – Modori u. – Napraforgó u. és köz - Nyéki u. – Ötvös J. u. - Páfrány u. – Pasaréti tér – Rezeda u. – Rózsa u. - Szerb A .u. - Szegfű u. - Széphalom u. – Széplak u. – Szepesi u. – Szép I. u.- Széher út 47-től és 42-től végig - Szilfa u.- Szipka u. - Tárogató u. 57-től és 68-tól végig - Tárogató lejtő – Titán u. – Toldi u. - Vadaskerti u. - Versec sor – Vezér u. – Viola u. - Völgy u. - Zuhatag sor 1-17-ig - Zuhatag u. - Zsemlye u.

**Kitaibel Pál u.10.**

Bajvívó u. – Bakfark B.u. - - Bem J. u. - Bodrog u. - Csalogány u. páratlan oldala - Csapláros u. - Erőd u. - Fazekas u. – Fényes Elek u. - Fő u. - Ganz u. - Gyorskocsi u. - Horvát u. - Jurányi u. - Kacsa u. - Kandó u. - Kapás u.- Keleti Károly u.– Kitaibel u. - Lipthay u. - Mechwart tér - Medve u. - Nagy Imre tér – Petrezselyem u. – Szász K u. – Varsányi I.u. és udvar - Vidra u. – Vitéz u.

**Kolozsvár u.15-19.** ( Máriaremetei út 185., Hűvösvölgyi út 209. )

Arad u. – Arany János u. – Arany János tér – Aranybulla u. – Álmos vezér u. – Ábránd u. – Badacsony u. – Bajnok u. – Brassó u. – Budajenő u. – Birsalma u. – Bocskai I. útja – Botond vezér u. – Buda vezér u. – Bulcsú vezér u. – Bükkfa u. – Cenk u. – Csatlós u. – Cserge u. – Csongor u. – Dámvad u. –Dés u. – Dombos u. – Duna u. – Dutka Ákos u. – Egres u. – Előd vezér u. – Emese u. - Eskü u. – Fáklyaliliom u. – Fejsze u. – Feketefej u. – Feketerigó u. – Galóca u. – Géza fejedelem u. – Gémes utca – Gyopár u.– Gyöngyvér u. – Gyulai Pál u. – Harmatcsepp u. – Határ u. – Hársalja u. – Hímes u. – Hírnök u. – Homokóra u. – Honfoglalás u. – Huba vezér u. – Hunyadi J. u. – Imola u. – Irányi D. u – Járóka u. – József A. u. – Kaptató u. – Kassa u. – Kárpát u. – Kenyérmező u. – Kerekhegyi u. – Kerényi F. u. – Kerényi F. köz – Kertváros u. – Keszi u. – Kér u. – Kinizsi P. u. – Kisfaludy u. – Kolozsvár u. – Koppány vezér u. – Kőfejtő u. – Kútföldi u. – Labdarózsa u. – Láncfű u. – Líra u. – Magdolna u. – Maros u. – Mária u. – Máriaremetei u. 209-ig, 210-ig (Hímes u.-ig) – Mátra u. – Méh u. – Miatyánk u. – Muflon u. – Nagykovácsi u. – Nagyrét u. – Nádasdy u. – Nádor u. – Nedű u. – Nyári Pál u. – Orom u. – Ördögárok u. – Patróna u. – Péch A. u. – Pipitér u. – Piszke u. – Pozsonyi u. – Remetevölgyi u. – Rend u. – Rézsű u. – Rigó u. – Sasbérc u. – Simon út – Síp u. – Som u. – Szabadság tér – Szakadék u. – Szegedi Róza u. – Szent István u. – Szent József u. – Szent László u. – Széchenyi u. – Szilágyi Erzsébet u. – Szirom u. – Tamara u. – Táltos u. – Tárnok u. –Tas vezér út – Tátra u. – Tisza u. – Tompa M. u. – Torda u. – Töhötöm vezér u. – Tujafa u. –Turul u. – Turul köz – Uzsoki u. – Vadalma u. – Vadkörte u. – Vakond u. – Városhatár u. – Villám u. – Vajk fejedelem u. – Zerind vezér u. – Zrínyi M. u. – Zuzmó u. – Zsíroshegyi u. – Zsolt fejedelem u.

**Községház u. 4.** ( Kadarka u.1.)

Achim A.u. – Apáca u. - Arad u. – Árpád u. – Árpád tér – Aszú u.- Aszú köz -– Attila u. – Bercsényi u. – Bethlen u. – Bölény u. – Bujdosó köz – Csokonai u. – Csurgó u. - Deák F. u. - Delta u. - Dér u. – Díszfű u.- Dózsa Gy.u. – Ellák u. – Fenyőerdő u. - Fuvola u. –Gazda u. – Gercse u. – Gesztenyefa u. - Golfütő u. – Gyíkfű u. – Hideg u. – Hidegkúti út 69-től és 72-től-– Honvéd u. -– Jánosbogár u. –Jegesmedve u. – Jegesmedve lejtő - Jókai u.– Kánya u. – Kadarka u. - Kardos u. – Kazinczy u. – Kevélyhegyi u. – Kilincs u. – Kisasszony u. - Kisgazda u.– Kossuth u. – Kokárda u. – Kont vezér u. - Kő u.– Kőhegyi u. – Kökény u. – Kölcsey u. – Köztársaság u.- Kőrózsa u. – Kőrös u. – Kővári u. – Kővidinka u. – Községház u. – Kulcs u. – Leshegy u. – Léc u. - Lehel u. – Len u. – Malomcsárda u. - Máriahegy u. – Máriaremetei u. 211-től 212-től végig (Hímes u.-tól) – Mester u. – Mészégető u. – Mikes K. u. – Mikszáth K. u. – Muhar u. –Noémi u. – Nóra u. – Nyár u. – Örökzöld u. – Ösvény u. - Párás u. – Pallér u. - Patakhegyi u. – Petőfi u. – Pinceszer u. – Rákóczi u. – Rákos u. és köz – Rodostó u. – Sólyomvölgy u. Sóvirág u. – Szabadság u. – Szamorodni u. – Szamos u. – Szarvashegy u. – Szent Gellért u. - Szirt u.– Szívvirág u. - Táncsics M. u. – Tárkony u. – Temető u. – Templom u. – Templom köz – Templom kert - Testvér köz – Tópart köz – Tópart utca –Tökhegyi u. – Újsor u. – Úrbéres u. – Üvegház u. – Vadetető u. – Várhegy u. – Váry köz – Véka u. – Vízesés u. – Vízmosás u. – Vörösmarty u.– Zárda u. - Zsellér u.

## 8. napirend

## E L Ő T E R J E S Z T É S

### a Budapest Főváros II. Kerületi Önkormányzat Képviselő-testülete

### Közoktatási, Közművelődési, Sport, Egészségügyi, Szociális és Lakásügyi Bizottságának 2022. február 22-ei rendes ülésére

**Előterjesztő: Humánszolgáltatási Igazgatóság Intézményirányítási Osztály**

1. **Ötvös Zoltán osztályvezető**

# 

**Tárgy: Javaslat a Fehér Kereszt Baráti Kör Kiemelten Közhasznú Egyesület** **2021. évi beszámolójának elfogadására**

Tisztelt Bizottság!

A gyermekek védelméről és a gyámügyi igazgatásról szóló[1](http://jogszabalykereso.mhk.hu/cgi_bin/njt_doc.cgi?docid=28828.516083#foot1#foot1)1997. évi XXXI. törvény 97. § (3) bekezdése alapján a gyermekjóléti alapellátások biztosítására megkötött ellátási szerződések beszámolási kötelezettsége aszociális igazgatásról és szociális ellátásokról szóló 1993. évi III. tv. 121 § (1) bekezdése i) pontján alapult. Hivatkozott jogszabály szerint az ellátást biztosító szervezetet évente egyszer beszámolási kötelezettség terheli.

A Budapest Főváros II. Kerületi Önkormányzat Képviselő-testülete az 552/2006.(XII.21.)sz.határozatával2007. április 1-jévelhatározatlan idejűellátási szerződést kötött a Fehér Kereszt Baráti Kör Kiemelten Közhasznú Egyesülettel (továbbiakban: Fehér Kereszt Egyesület) a 0-3 éves korú gyermekek átmeneti gondozására,amelyet a107/2014.(IV.29.) sz., valamint a 121/2015.(IV.28.) sz. határozatával módosított. A 2014. évi szerződés módosítását követően lehetőség van a 0-12 éves életkorú gyermekek helyettes szülőnél való elhelyezésére is.

A gyermekek átmeneti gondozásának biztosítása kötelező feladata az önkormányzatnak, a feladat helyettes szülői szolgáltatás igénybevételével is biztosítható. (A gyermekek 18 éves korig való ellátását a Budapest Főváros VIII. Kerület Józsefvárosi Önkormányzat fenntartásában működő Gyermekek Átmeneti Otthona biztosítja.)

A 2021. évi finanszírozás a szerződés szerint az alábbiak szerint alakult:

*„6.1. A Szolgáltató az azonnali elhelyezés lehetőségét biztosítja 1 gyermek számára, melynek ellenértékeként az Önkormányzat rendelkezésre állási díjat fizet évi 326e Ft összegben. A megállapított összeg évente az infláció mértékével módosul.”*

*„6.2. A Szolgáltató 1 fő ellátotti létszám alapján jogosult az igénybe vett gondozási napok száma alapján, utólagos számla ellenében a 6.1. szerinti összeg 150%/nap/fő finanszírozásra.”*

Az elmúlt évben kerületi gyermek elhelyezése nem történt, a 2021. évben 354 500 Ft összeg rendelkezésre állási támogatást fizetett az Önkormányzat a Fehér Kereszt Egyesület számára.

Az elszámoláshoz a Fehér Kereszt Egyesület által benyújtott számla a számviteli jogszabályoknak megfelelt.

A Budapest Főváros II. Kerületi Önkormányzat Képviselő-testületének a Képviselő-testület által kialakított bizottságok hatásköréről, a bizottságok és tanácsnokok feladatköréről szóló 24/2019.(XI.18.) rendelet 6. számú melléklet 1.15. pontja alapján átruházott hatáskörben a Bizottság **dönt** szociális, és – bölcsődék kivételével - gyermekjóléti szolgáltatást nyújtó önkormányzati intézmények és az **önkormányzattal szerződéses jogviszonyban álló szolgáltatók szakmai tevékenységéről szóló beszámolóinak elfogadásáról.**

A fentiek alapján kérem, hogy szíveskedjenek a Fehér Kereszt Baráti Kör2021. évi beszámolóját megtárgyalni és elfogadni!

**HATÁROZATI JAVASLAT**

Budapest Főváros II. Kerületi Önkormányzat Képviselő-testületének Közoktatási, Közművelődési, Sport, Egészségügyi, Szociális és Lakásügyi Bizottságamegtárgyalta és elfogadta – a határozat mellékletét képező - Fehér Kereszt Baráti Kör2021. évre vonatkozó beszámolóját.

Felkéri a Bizottság elnökét, hogy a döntésről avezetőjét tájékoztassa.

Felelős: Bizottság elnöke

Határidő: 2022. március 31.

Budapest, 2022. február 15.


Őrsi Gergely


polgármester megbízásából eljárva

Ötvös Zoltán

osztályvezető

*Határozat melléklete*





1. ***9. napirend***

## E L Ő T E R J E S Z T É S

### a Budapest Főváros II. Kerületi Önkormányzat Képviselő-testülete

### Közoktatási, Közművelődési, Sport, Egészségügyi, Szociális és Lakásügyi Bizottságának 2022. február 22-ei rendes ülésére

**Előterjesztő: Humánszolgáltatási Igazgatóság Intézményirányítási Osztály**

1. **Ötvös Zoltán osztályvezető**

**Tárgy:** Javaslat a Budapest Főváros II. Kerületi Önkormányzat I. sz. Gondozási Központ 2021. évről szóló beszámolójának elfogadására

*A napirend zárt ülésen történő tárgyalást nem igényel*

**Tisztelt Bizottság!**

A szociális igazgatásról és szociális ellátásokról szóló 1993. évi III. törvény (továbbiakban: Szt.) 92/B. § (1) bekezdésének d) pontja kimondja: *"A személyes gondoskodást nyújtó szociális intézmény állami fenntartója ellenőrzi és évente egy alkalommal értékeli a szakmai munka eredményességét."*

A Budapest Főváros II. Kerületi Önkormányzat Képviselő-testületének a Képviselő-testület által kialakított bizottságok hatásköréről, a bizottságok és tanácsnokok feladatköréről szóló 24/2019.(XI.18.) rendelet 6. számú melléklet 1.15. pontja alapján átruházott hatáskörben a Bizottság dönt szociális, és – bölcsődék kivételével - gyermekjóléti szolgáltatást nyújtó **önkormányzati intézmények** és az önkormányzattal szerződéses jogviszonyban álló szolgáltatók **szakmai tevékenységéről szóló beszámolóinak elfogadásáról.**

Az intézménynek a 2021. évben is meg kellett küzdenie a világjárvány okozta kihívásokkal (pl.: változó jogszabályi környezet, nappali klub bezárása, a gondozóházban lévő idősek ellátásának megszervezése a járványügyi szabályoknak megfelelően).

Az intézmény működését érintő legfőbb változás, hogy a Képviselő-testület a 267/2021.(IX.14.) és a 268/2021.(IX.14.) határozatával arról döntött, hogy az időskorúak gondozóházi ellátását 2021. november 1. napjával kezdődően, szerződés útján a XI. kerületi Újbudai Idősek Házában biztosítja, ahol az ellátás a továbbiakban előnyös feltételekkel biztosítható a gondozottak részére.

Kérem a Tisztelt Bizottságot, hogy szíveskedjenek a beszámolót megtárgyalni és elfogadni.

HATÁROZATI JAVASLAT

Budapest Főváros II. Kerületi Önkormányzat Képviselő-testületének Közoktatási, Közművelődési, Sport, Egészségügyi, Szociális és Lakásügyi Bizottsága a Budapest Főváros II. Kerületi Önkormányzat I. sz. Gondozási Központ (1027 Budapest, Bem tér 2.) a határozat mellékletét képező 2021. évre vonatkozó szakmai beszámolóját megtárgyalta, elfogadta és az intézmény szakmai munkáját eredményesnek értékeli.

Felelős: Bizottság elnöke

Határidő: 2022. március 31.

Budapest, 2022. 02.15 Őrsi Gergely

polgármester megbízásából eljárva

Ötvös Zoltán

osztályvezető

***határozat melléklete***

SZAKMAI BESZÁMOLÓ

2021. ÉVRŐL

Budapest Főváros II. Kerületi Önkormányzat

I. számú Gondozási Központ

1027 Budapest, Bem József tér 2.

Elfogadva:

A Budapest Főváros II. kerületi Önkormányzat Képviselő-testületének

Közoktatási, Közművelődési, Sport, Egészségügyi, Szociális és Lakásügyi

Bizottsága

…………. határozatával

Készítette: Bednárik Mónika

intézményvezető

2022.

**Tartalomjegyzék**

[1. Az intézmény bemutatása 3](#_Toc384029376)

[1.1.A működést meghatározó alapvető törvények és rendeletek: 3](#_Toc384029377)

[1.2.Az intézmény küldetése 3](#_Toc384029378)

[2. Az ellátások bemutatása, az ellátotti csoportok jellemzői 4](#_Toc384029380)

[2.1. A szolgáltatások célja, feladata 4](#_Toc384029381)

[2.2. Az intézmény statisztikai mutatószámai szakfeladatonkénti bontásban 4](#_Toc384029382)

[3. Az intézmény feladatainak ellátására vonatkozó szakmai program megvalósulása 7](#_Toc384029383)

[3.1. A feladatellátás szakmai tartalma, módja a biztosított szolgáltatások formái, köre, rendszeressége…………………………………………………………………7](#_Toc384029384)

[3.2. Más intézményekkel történő együttműködés módja 22](#_Toc384029389)

[3.3. A szolgáltatásról szóló tájékoztatás módja: 24](#_Toc384029390)

[4. Az intézmény működésének általános feltételei: tárgyi, személyi, működési, szakmai feltételek bemutatása](#_Toc384029391) 24

[5. Gondozási tervek, együttműködési megállapodások hatékonysága, eredményessége 27](#_Toc384029395)

[6. Intézményünk szerepe a helyi szociális ellátórendszerben 28](#_Toc384029396)

[6.1.Az ellátotti szükségletek alakulásának ismert tendenciái 28](#_Toc384029397)

[6.2. Pályázatok, jövőbeni célkitűzések 29](#_Toc384029398)

[6.3. Szakmai, pénzügyi ellenőrzések 29](#_Toc384029399)

[7. Az ellátotti jogok és az ellátást végzők jogainak érvényesülése 29](#_Toc384029400)

[7.1.Panaszok száma, kivizsgálása 31](#_Toc384029404)

[8. Javaslatok, kérések 31](#_Toc384029405)

**1. Az intézmény bemutatása**

A költségvetési szerv adatai

Neve: Budapest Főváros II. Kerületi Önkormányzat

I. számú Gondozási Központ

Címe, székhelye: 1027 Budapest, Bem tér 2.

Ágazati azonosítója: S0025907

A költségvetési szerv fenntartója:

Neve: Budapest Főváros II. Kerületi Önkormányzat

címe, székhelye: 1024 Budapest, Mechwart liget 1.

Ellátási terület:

Étkeztetés, házi segítségnyújtás, és nappali ellátás esetén: Budapest II. kerület

Jelzőrendszeres házi segítségnyújtás esetén: Budapest II. kerület

Időskorúak átmeneti gondozóházi ellátása esetén: Budapest közigazgatási területe

Az I. számú Gondozási Központ személyes gondoskodást nyújtó, integráltan működő szociális intézmény.

**1.1.A működést meghatározó alapvető törvények és rendeletek:**

* a szociális igazgatásról és szociális ellátásokról szóló 1993. évi III. törvény (a továbbiakban: Szt),
* a személyes gondoskodást nyújtó szociális intézmények szakmai feladatairól és működési feltételeiről szóló 1/2000.(I.7.) SzCsM. rendelet,
* a személyes gondoskodást nyújtó szociális ellátások térítési díjáról szóló 29/1993.(II.17.) Kormányrendelet,
* személyes gondoskodást nyújtó szociális ellátások igénybevételéről szóló 9/1999. (XI. 24.) SzCsM rendelet,
* a gondozási szükséglet, valamint az egészségi állapoton alapuló szociális rászorultság vizsgálatának és igazolásának részletes szabályairól szóló 36/2007. (XII. 22.) SZMM rendelet,

- a szociális, gyermekjóléti és gyermekvédelmi szolgáltatók, intézmények és hálózatok hatósági nyilvántartásáról és ellenőrzéséről 369/2013. (X. 24.) Korm. rendelet,

* a szociális igazgatásról és egyes szociális és gyermekjóléti ellátásokról szóló 3/2015.(II.27.) önkormányzati rendelet (továbbiakban: R.)

**1.2. Az intézmény küldetése**

Intézményünk küldetésének tekinti, hogy megfelelő tudással, odafordulással, empátiával, szeretettel és magas színvonalú személyes gondoskodással az idős ember meglévő fizikai, egészségi és mentális állapotát minél hosszabb ideig fenntartsa, javítsa és biztosítsa a személyisége további fejlődéséhez szükséges feltételeket. Hatékonyan és eredményesen tudja segíteni, hogy az idős ember képes maradjon önmaga ellátására, tartalommal töltse meg a mindennapjait, megőrizze önmagába és környezetébe vetett hitét, hasznosságtudatát.

**2. Az ellátások bemutatása, az ellátotti csoportok jellemzői**

Ellátások az alapszolgáltatások körében:

* étkeztetés
* házi segítségnyújtás engedélyezett létszám:100 fő
* jelzőrendszeres házi segítségnyújtás engedélyezett készülékszám: 80 db
* idősek nappali ellátása engedélyezett létszám:40 fő

Szakosított ellátás körében:

* időskorúak átmeneti gondozóháza engedélyezett létszám:10 fő

**2.1. A szolgáltatások célja, feladata**

Gondozási központunk által nyújtott szolgáltatásainkkal biztosítható, hogy a szociálisan rászorulók minél tovább élhessenek a saját otthonukban és lakókörnyezetükben kapjanak segítséget önálló életvitelük fenntartásában, egészségi és mentális állapotukból vagy más okból származó problémáik megoldásában.

Célunk, hogy ellátottjaink az alapszolgáltatás keretében megkapják azt a segítséget, mely révén önállóságukat, viszonylagos függetlenségüket fenn tudják tartani.

Feladatunk a területen élő szociálisan, egészségileg és mentálisan segítségre szoruló idősek, illetve az önmaguk ellátására képtelen, vagy részben képes 18 éven felüli lakosság segítése és az intézményről és szolgáltatásokról készült ismertető anyagok minél szélesebb körben való eljuttatása a területen élőkhöz.

Célunk továbbá a szolgáltatási területen jelentkező igények felmérése, a rászorulók felkutatása, a gondozás megszervezése, más szolgáltatási formákhoz történő hozzáférés segítése, tanácsadás biztosítása. Az ellátások közötti átjárhatóságot, a gyors reagálást és a komplex gondozást segíti intézményünk integrált működése.

**2.2. Az intézmény statisztikai mutatószámai szakfeladatonkénti bontásban**

1. sz. táblázat: Az ellátást igénybe vevők számának alakulása 2021. évben.

|  |  |  |  |  |  |  |
| --- | --- | --- | --- | --- | --- | --- |
| Év | Étkezés | Házi segítségnyújtás | Nappali ellátás | Jelzőrendszeres hsny | Gondozóház | **Összesen**  **(Fő)** |
| 2021 | 119 | 123 | 52 | 95 | 8 | **397** |

2. sz. táblázat: Az ellátottak életkor és nem szerinti bemutatása (2021. 12. 31-ei adat) gondozóház (2021.11.29. adat)

|  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- |
|  | Étkezés | | Házi segítségnyújtás | | Nappali ellátás | | Jelzőrendszeres hsny | | Gondozóház | | **Összesen**  **fő** | |
|  | ffi | nő | ffi | nő | ffi | nő | ffi | nő | ffi | nő | **ffi** | **nő** |
| 40 év alatt | 1 |  |  |  |  |  |  |  |  |  | **1** |  |
| 40-59 év | 8 | 7 | 1 | 2 |  |  |  |  |  |  | **9** | **9** |
| 60-64 év | 1 | 2 |  | 1 | 1 |  |  | 1 |  |  | **2** | **4** |
| 65-69 év | 1 | 7 | 1 | 3 |  | 1 | 1 | 1 |  |  | **3** | **10** |
| 70-74 év | 4 | 5 | 1 | 3 | 0 | 8 |  | 1 | 1 |  | **6** | **19** |
| 75-79 év | 1 | 13 | 1 | 13 | 4 | 8 |  | 13 |  |  | **6** | **47** |
| 80-89 év | 2 | 15 | 3 | 26 | 0 | 12 | 4 | 31 |  | 1 | **9** | **85** |
| 90 év felett | 2 | 11 | 2 | 22 | 1 | 6 | 1 | 27 |  | 1 | **6** | **67** |
| **Összesen** | **20** | **60** | **9** | **70** | **6** | **35** | **6** | **74** | **1** | **2** | **42** | **241** |

3. sz. táblázat: Az ellátottak jövedelmi kategóriák szerinti bemutatása (2021.12.31. adat) gondozóház (2021.11.29. adat)

|  |  |  |  |  |  |
| --- | --- | --- | --- | --- | --- |
| Jövedelmek | Étkezés | Házi segítségnyújtás | Jelzőrendszeres hsny | Gondozóház | **Összesen** |
| 0-28 500 | 15 | 1 |  |  | **16** |
| 28 501-57 000 | 6 |  |  |  | **6** |
| 57 001-85 500 | 10 | 2 | 2 |  | **14** |
| 85 501-114 000 | 13 | 5 | 7 |  | **25** |
| 114 001-142 500 | 12 | 16 | 8 | 1 | **37** |
| 142 501- | 24 | 55 | 63 | 2 | **144** |
| **Összesen** | **80** | **79** | **80** | **3** | **242** |

Az ellátottak jövedelménél csak a 2021. évben újonnan felvett ellátottak esetében állt rendelkezésre hiteles adat, a többi igénybe vevő esetében a 2020. évi jövedelmekkel számolhattunk tekintettel a koronavírus-világjárvány nemzetgazdaságot érintő hatásának enyhítése érdekében szükséges gazdasági intézkedésről szóló 603/2020. (XII. 18.) Korm. rendeletben megfogalmazottakra, miszerint:

1 §. (1) e) a képviselő-testület feladatkörébe tartozó közszolgáltatás ellátására szerződéssel rendelkező, a polgári perrendtartásról szóló törvény szerinti gazdálkodó szervezet által nyújtott szolgáltatásért, végzett tevékenységéért megállapított díj, az önkormányzati vagyonnal való gazdálkodás keretében felmerülő díj, illetve egyéb díjfizetési kötelezettség (a továbbiakban együtt: díj) mértéke nem lehet magasabb, mint az ugyanazon díjnak az e rendelet hatálybalépését megelőző napon hatályos és alkalmazandó mértéke.

(2) Az (1) bekezdés szerinti szervezet e rendelet hatálybalépésének napjától már megállapított új díjat nem vezethet be, 2021. december 31. napjáig új díjat nem állapíthat meg, meglévő díjat új kötelezetti körre nem terjeszthet ki.

A szabályozás értelmében az elmúlt évben nem vizsgáltuk azoknak az ellátottak a 2021. évi jövedelmét, akik a rendelet hatályba lépésének napján már szolgáltatásban részesültek.

Az étkeztetést igénybe vevők több mint 18,75 %-a a legalacsonyabb fizetési kategóriába tartozik, és 26,25 %-uk jövedelme nem éri el a 57.001 Ft-ot sem, így térítésmentesen, vagy szállítással együtt maximum 140 Ft-ért veszik igénybe a szolgáltatást. Az étkeztetésben részesülők összességében alacsonyabb átlagjövedelemmel rendelkeznek, mint a házi segítségnyújtást vagy jelzőrendszeres házi segítségnyújtást igénybe vevők.

A házi segítségnyújtást elsősorban a 85.000 Ft vagy azt meghaladó jövedelemmel rendelkezők veszik igénybe, ez alatti jövedelemmel 3 fő rendelkezik, míg az ellátottak több mint 69,6 %-ának 142.500 Ft felett van a jövedelme. Az alacsonyabb jövedelműek méltányosságból történő térítésidíj elengedést, vagy ritkább látogatásszámot kérnek, mivel nem tudják, vagy nem szeretnék megfizetni a magasabb óraszámban nyújtott, ezáltal magasabb összegű havi térítési díjat.

A jelzőrendszeres házi segítségnyújtást igénybe vevők - két főtől eltekintve- 85.500 Ft feletti jövedelemmel rendelkeznek, 78,75%-uk jövedelme meghaladja a 142.500 Ft-ot, így itt az átlagjövedelem is magasabb a többi szolgáltatáshoz képest.

A nappali ellátásban az R. szerint nem tartjuk nyilván a jövedelmet.

Az időskorúak átmeneti gondozóházában a szolgáltatásért fizetendő térítési díj továbbra is csak ellátási napra vonatkozóan került megállapításra, melynek alapja az ellátott saját jövedelmének 60%-a és az év napjainak száma. 2021. november 29-én a bentlakók közül nem volt olyan ellátott akinek a jövedelme 114.000 Ft alatt lett volna.

4. sz. táblázat: 2020. évben ellátásba kerültek és ellátásból kikerültek száma

|  |  |  |  |  |  |  |
| --- | --- | --- | --- | --- | --- | --- |
|  | KIKERÜLÉS (fő) | | | | | BEKERÜLÉS (fő) |
|  | Exit | Saját kérés | Bentlakásos intézménybe kerülés | egyéb | **Összesen** | **Összesen** |
| Házi segítségnyújtás | 17 | 1 | 9 | 17 | **44** | **38** |
| Étkeztetés | 20 | 3 | 3 | 13 | **39** | **20** |
| Nappali ellátás | 4 | 1 | 4 | 2 | **11** | **3** |
| Jelzőrendszeres hsny | 4 | 4 | 5 | 2 | **15** | **15** |
| Gondozóház |  | 3 | 2 | 4 | **9** | **7** |
| **Összesen** | **45** | **12** | **23** | **38** | **118** | **83** |

Az elmúlt évben az elhunytak száma 45 fő, míg 2020. évben 54 fő, 2019. évben 20 fő volt. Az előző évhez képest csökkent az elhalálozások száma, de ez a szám még mindig több mint a kétszerese a pandémia előtti évhez képest. 2021. évben magasabb volt a bentlakásos intézménybe kerülések száma (23 fő) mint az előző évben (13 fő), ami valószínűleg a szociális otthonokban elhunytak magasabb számának a következménye.

Az ellátottak gépi nyilvántartásának naprakész vezetése mellett (SzocioNet) a TAJ alapú országos nyilvántartásba (KENYSZI) is naponta jelentjük az adatokat az intézményben vezetett dokumentációk alapján.

**3. Az intézmény feladatainak ellátására vonatkozó szakmai program megvalósulása**

**3.1. A feladatellátás szakmai tartalma, módja a biztosított szolgáltatások formái, köre. rendszeressége**

**Étkeztetés**

Étkeztetés keretében azoknak a szociálisan rászorultaknak a napi egyszeri meleg étkezéséről gondoskodunk, akik önmaguk részére tartósan vagy átmeneti jelleggel, koruk (reájuk irányadó nyugdíjkorhatárt betöltötték), egészségi állapotuk, fogyatékosságuk, pszichiátriai betegségük, szenvedélybetegségük miatt nem képesek biztosítani, illetve a II. kerületi Család-és Gyermekjóléti Központtal együttműködő, aktív korúak ellátásában, vagy az R. szerinti keresetpótló támogatásban részesülnek, és akik nem képesek étkezésükről más módon gondoskodni.

A szociális étkeztetést továbbra is igénybe lehet venni hétvégén, illetve ünnep- és egyéb munkaszüneti napokon is. Munkaszüneti napokon az ellátottak előre csomagolt, lefóliázott műanyag dobozban kapják az ebédet, amelyet mindig a munkaszüneti napokat megelőző utolsó munkanapon vehetnek át intézményünkben, a helyben és elvitellel étkezők. A házhoz szállítást igénylő étkezőknek az ebédszállítással megbízott gépkocsivezetők viszik ki az ételt.

A munkaszüneti napokon való étkezés lehetőségét leginkább az alacsonyabb jövedelemmel rendelkezők veszik igénybe, számuk a 2021. évben 66 fő volt.

Az ellátottak a munkaszüneti napokon való étkezési igényüket, illetve arról való lemondásukat továbbra is írásban jelzik az intézmény felé, mely esetekben az ellátott igényeinek megfelelően kerül a Megállapodás módosításra.

Az ételt a Prizma-Junior Közétkeztetési Zrt. konyháin főzik, intézményünkben a készen kiszállított étel kitálalására (badellás étel), valamint az ellátottak lakására való kiszállítására (tálcás étel) kerül sor.

A tálcás ételeket a Prizma-Junior Közétkeztetési Zrt 38. sz. üzeme, a badellás kiszerelésű ételt a 17. sz. üzeme készíti és szállítja részünkre. Mindkét főzőkonyhával napi szintű a kapcsolattartás az ebéd adagszám rendelése, lemondása, egyeztetése, továbbítása miatt.

Helyben fogyasztva 12:00 - 12:45 óra között étkezhetnek az igénybevevők.

Elvitel esetén az étel kiadása 8:00-10:00 óra között történik.

Az ételek házhoz szállítását intézményünk két fő megbízási szerződéssel rendelkező gépkocsivezető által 10:00-13:30 óra között biztosítja.

Az év folyamán 25.225 adag ebédet szolgáltattunk:

3.790 adagot elvitellel étkezőnek

1.425 adagot helyben étkezőnek

20.010 adagot házhoz szállítva.

Szolgáltatás módjai:

Helyben étkeztetés: 7 fő

Elvitellel étkeztetés: 17 fő

Szállítással étkeztetés: 95 fő.

A 2021. évben összesen 119 fő ellátottunk volt, naponta átlagosan 101,31 fő részesült étkeztetésben.

A normál étrenden kívül - orvosi javaslatra - hozzáadott cukor nélküli, kímélő illetve lactose-mentes étrendet is biztosítani tudunk.

Hozzáadott cukor nélküli diétát kérők száma: 22 fő/év.

Kímélő étrendet igénylők száma: 9 fő/év.

Laktózmentes étrendben részesülők száma: 1fő/év

Az étkezők elégedettségét és az ételek minőségét a havonta kitöltendő teljesítésigazoláson jeleztük a főzőkonyha felé.

Az étkezést igénybe vevők elégedettségét kérdőíves felméréssel vizsgáltuk.

2021. február hónapban 55 fő által kitöltött és visszaküldött kérdőív alapján a következők kerültek megállapításra:

az étel mennyiségét a megkérdezettek 65,5% - a elegendőnek tartja,

étel minőségét 61,8% megfelelőnek értékeli,

a levesek íze, állaga 58,2 % szerint bőséges,

a köretek állagát 52,7 % bőségesnek tartja,

az ételek csomagolása 61,8 % szerint megfelelő,

az ételszállítók munkája, udvariassága 89,1% szerint kiváló,

a diétás étrend összeállítása a megkérdezettek (11 fő) 54,5, % - a szerint megfelelő.

***A COVID 19 vírus miatt elrendelt veszélyhelyzet során az alábbi változások történtek az étkeztetésben:***

2020. december 14. napjától folytatólagosan, a veszélyhelyzettel összefüggő intézkedések miatt kiszállítással kapták az ebédet az étkezést helyben, illetve elvitellel igénybe vevők is, a szállítási díj azonban térítésmentes maradt a részükre.

Július 1-jétől, a szigorítások enyhítése után, a védettségi igazolvánnyal rendelkező helyben étkezők szociális távolságot tartva étkezhettek az Intézményünkben. Az elviteles étkezőknek továbbra is tálcás ebéd érkezett melyet a bejáratnál vehettek át. A helyben és elvitellel étkezők közül a veszélyhelyzet miatt többen igényelték továbbra is az étel házhozszállítását.

A házhoz szállított étkeztetésben részesülők egészségi állapotának, rászorultságának nyomon követése az étkeztetésszervező kolléganő által, az igénybe vevők lakásán történő látogatás, illetve telefonos beszélgetés útján történt. A személyes látogatásokat örömmel fogadták az idősek, barátságos légkört teremtve osztották meg az aktuális örömüket, bánatukat. Ezen alkalmak során megosztották az étellel kapcsolatos észrevételeiket, tapasztalataikat, javaslataikat is.

A látogatások során tapasztalható volt a járványhelyzet negatív hatása. Az egyedül élő ellátottak körében még inkább felerősödött az elmagányosodás, a társadalmi elszigetelődés. A családtagok, közeli hozzátartozók látogatásának csökkenésével motiválatlanná, szorongóvá váltak, mentális és fizikai állapotuk jelentősen romlott. A fizikai jóllét romlása sok esetben az orvosi ellátás halogatásából is fakadt. A mentális hanyatlás hátterében a személyes kapcsolatok, megszokott társas rendezvények, programok elmaradása, illetve a hozzátartozókkal való személyes kapcsolat hiánya áll. Mindezek ellenére fegyelmezettség és a szabályok maximális betartása volt a jellemző részükről. Az vírus elleni védőoltásokat felvették, ezzel kapcsolatban komolyabb mellékhatásról nem számoltak be.

A tavalyi évben a veszélyhelyzet miatt a Prizma-Junior Zrt. munkatársaival tartott értekezletre, nem került sor.

**Házi segítségnyújtás**

Házi segítségnyújtás keretében a szolgáltatást igénybe vevő részére saját lakókörnyezetében biztosítjuk a szükségleteinek megfelelő ellátást az önálló életvitele minél hosszabb ideig történő fenntartása érdekében.

Az ellátás keretében gondoskodunk azokról az időskorú személyekről, akik otthonukban önmaguk ellátására nem képesek és róluk nem gondoskodnak, akik az önálló életvitellel kapcsolatos feladataik ellátásában segítséget igényelnek, vagy kórházi ápolás és rehabilitációt követően a saját lakókörnyezetükbe történő visszailleszkedés céljából támogatást igényelnek.

Segítséget nyújtunk ahhoz, hogy az ellátást igénybe vevő fizikai, mentális, szociális szükséglete saját környezetében, életkorának, élethelyzetének és egészségi állapotának megfelelően, meglévő képességeinek fenntartásával, felhasználásával, fejlesztésével biztosított legyen.

A szolgáltatás keretében a gondozó törekszik az ellátást igénybe vevővel segítő kapcsolat kialakítására és fenntartására.

A házi segítségnyújtás módját, formáit, gyakoriságát a gondozási szükséglet vizsgálat, a gondozott egészségi állapota, szociális helyzete, egyéni szükségletei és igényei alapján határozzuk meg.

A házi segítségnyújtás keretében szociális segítést vagy személyi gondozást nyújtunk.

A házi segítségnyújtás tevékenységei és résztevékenységei

**Szociális segítés keretében:**

A lakókörnyezeti higiénia megtartásában való közreműködés körében:

–    takarítás a lakás életvitelszerűen használt helyiségeiben

–    mosás,  vasalás

A háztartási tevékenységben való közreműködés körében:

–    bevásárlás (személyes szükséglet mértékében), gyógyszer kiváltása

–    segítségnyújtás ételkészítésben és az étkezés előkészítésében

–    mosogatás

–    ruhajavítás

* ágyazás, ágyneműcsere

–    közkútról, fúrtkútról vízhordás

–    tüzelő behordása kályhához, egyedi fűtés beindítása (kivéve, ha ez a tevékenység egyéb szakmai kompetenciát igényel)

–    télen hó eltakarítás és síkosság-mentesítés a lakás bejárata előtt

–    kísérés

Segítségnyújtás veszélyhelyzet kialakulásának megelőzésében és a kialakult veszélyhelyzet elhárításában

Szükség esetén a bentlakásos szociális intézménybe történő beköltözés segítése

**Személyi gondozás keretében:**

Az ellátást igénybe vevővel segítő kapcsolat kialakítása és fenntartása körében:

–    információnyújtás, tanácsadás és mentális támogatás

–    családdal, ismerősökkel való kapcsolattartás segítése

–    az egészség megőrzésére irányuló aktív szabadidős tevékenységben való közreműködés

–    ügyintézés az ellátott érdekeinek védelmében

Gondozási és ápolási feladatok körében:

–    mosdatás, fürdetés

–    öltöztetés

–    ágyazás, ágyneműcsere

–    inkontinens beteg ellátása, testfelület tisztítása, kezelése

–    haj, arcszőrzet ápolás

–    száj, fog és protézis ápolás

–    körömápolás, bőrápolás

–    folyadékpótlás, étkeztetés (segédeszköz nélkül)

–    mozgatás ágyban

–    decubitus megelőzés

–    felületi sebkezelés

–    sztómazsák cseréje

–    gyógyszer adagolása, gyógyszerelés monitorozása

–    vérnyomás és vércukor mérése

–    hely- és helyzetváltoztatás segítése lakáson belül és kívül

–    kényelmi és gyógyászati segédeszközök beszerzésében való közreműködés,

–    kényelmi és gyógyászati segédeszközök használatának betanítása, karbantartásában való segítségnyújtás

–    a háziorvos írásos rendelésén alapuló terápia követése

A házi segítségnyújtásban részesülők között magas az egyszemélyes, illetve a csak idősekből álló háztartások száma. Külön gondot jelent a házi gondozásban azon idősek növekvő száma, akik emlékezetzavarban, illetve demenciában szenvednek, védtelenek, s nincs velük élő hozzátartozó, vagy a hozzátartozók napközben dolgoznak. Egyre több esetben fordul elő súlyos higiéniai hiányosságokkal rendelkező lakókörnyezetben való gondozás, az ellátáshoz szükséges eszközök hiánya, amely még nehezebbé teszi a rászorultakról való gondoskodást.

A gondozási igény igen változatos. A gondozás a heti egyszeri vagy még ritkább látogatástól a napi kétszeri vagy alkalmanként két gondozóval végzett látogatásig terjed a teljesen magányosan élő, illetve a szintén idős és segítségre szoruló házastárssal vagy más személlyel együtt élő ellátottjainknál. Egy-egy gondozónő naponta átlagosan 4-5 gondozottnál végez feladatellátást, helyettesítés esetén a gondozottak száma eléri a napi 5-6 főt. A gondozók a feladataikat lelkiismeretesen teljesítik, sok esetben a halál előtti utolsó hetekben is ők gondozzák, ápolják az arra rászorulókat. Klienseink idős kora miatt sok a mindennapos ellátást igénylő (20 fő), és van napi kétszeri ellátásra szoruló házi gondozottunk is (3 fő).

A gondozó a napi gondozási tevékenységéről tevékenység naplót vezet, melyben rögzítésre - és az igénybevevő részéről ellenjegyzésre - kerülnek a napi tevékenységek, résztevékenységek. Ennek alapján történik a havonta fizetendő személyi térítési díj számlázása is.

2021. január 1-jén 85 ellátottunk volt, az év folyamán 38 új igénylőt kezdtünk gondozni, így az év folyamán összesen 123 főt részesítettünk házi segítségnyújtásban.

A 2021. évben a látogatási alkalmak száma 8752 a napi kétszeres látogatásokkal együtt, ami átlagosan így 35 látogatás/nap.

Az éves gondozási idő útidővel: 10239 óra 55p, az éves segítési tevékenységek ideje útidő nélkül: 663 óra 55p, összesen: 10903 óra 50 p.

A gondozottnál töltött időn kívül az olyan résztevékenységek alkotják a gondozók munkáját, mint a vásárlás, ügyintézés, csekkbefizetés, gyógyszeríratás és kiváltás, ezen kívül az utazás és adminisztráció töltik ki még a munkaidő fennmaradó részét.

Gondozónőink az ellátási területünket tömegközlekedéssel és gyalogosan járják, ami sajnos igen sok útidőt eredményez a gondozási idő rovására. Gyakran előfordul, hogy csak két-három buszjárattal, átszállással tudják megközelíteni a soron következő ellátottjukat.

Egy fő kivételével, - akinek folyamatban van a szakképesítés megszerzése- minden gondozónő szakképesített. A szakképzettség elengedhetetlenül szükséges az ellátottak egészségi állapotában bekövetkezett változások észlelésében, a betegségek felismerésében, a krízishelyzetek elhárításában, mivel nem ritkán a gondozónők szaktudásán és lélekjelenlétén múlik, hogy nem történik nagyobb, akár halállal végződő baj.

Az egy fő még szakképesítéssel nem rendelkező dolgozó, a hatályos szabályozás és Polgármesteri hozzájárulás alapján mentesült a személyi feltételek előírásai alól a veszélyhelyzet idejére, így ő is elláthatott gondozási feladatokat.

Mivel nem történ személyi térítési díj felülvizsgálat így a házi segítségnyújtás legmagasabb óradíja 2021-ben is 995 Ft volt.

***A COVID 19 vírus miatt elrendelt veszélyhelyzet során az alábbi változások történtek a házi segítségnyújtásban:***

Az újonnan felvételre kerülő személyekkel a hatályos szabályozás szerint személyi gondozásra irányuló megállapodást kötöttünk és nem folytattuk le a gondozási szükséglet vizsgálatot.

Az ellátást átmenetileg szüneteltető idősekkel telefonon tartottuk a kapcsolatot.

A házi segítségnyújtás biztosítása során, az országos tisztifőorvos által meghatározottak szerint volt kötelező a gondozóknak védőfelszerelés viselése (gumikesztyű, maszk, egyszerhasználatos köpeny, védőszemüveg, stb) és fertőtlenítőszerek használata, mely rendelkezésre állt a részükre.

A gyógyszerkiváltás folyamata a vészhelyzet kihirdetése miatt egyszerűbbé vált. A patikák a gyógyszer kiadását a „felhőben” megjelenő adatok alapján teljesítik azon személy részére, aki megadja a beteg Társadalombiztosítási Adóazonosító Jelét (TAJ), és saját személyazonosító adatait is hitelt érdemlően igazolja.

A bevásárlásokat igyekeztünk úgy szervezni, hogy minél kevesebb helyről kerüljön sor a beszerzésre, csökkentve ezzel az érintkezések számát.

A gondozási naplót nem kellett aláíratni az ellátottakkal.

A veszélyhelyzet ideje alatt a házi segítségnyújtás során, az idősek életének és egészségének védelme érdekében, a lehető legkevesebb látogatási alkalomra és legrövidebb időtartamra próbáltuk meg csökkenteni a gondozást a vásárlások tekintetében, a gondozónők sok esetben a vásárolt árucikkeket az ajtóban adták át az ellátottaknak.

A covid járvány miatti kórházi ágyak felszabadítása következtében a szolgáltatásokba felvételre kerülő személyek nagy hányada kórházi ellátást igénylő állapotban kerül hozzánk. Gondozásuk nemcsak fizikailag nagyon megterhelő - a családtagoknak és a gondozónőknek egyaránt- hanem lelkileg is.

A kórházból hazaküldött magatehetetlen betegek hozzátartozói kétségbeesetten kérik segítségünket, ami minden igyekezetünk ellenére sem elégséges az ellátottak részére, hiszen nem tudjuk pótolni a 24 órás kórházi ellátást, így a gondoskodás egy részét a családnak kell megoldani vagy más szolgáltató segítségét is igénybe kell venniük. A rossz egészségi állapotú vagy végstádiumban lévő betegek ellátása során a gondozónők munkáját nehezíti az is, hogy ezeknek a személyeknek a gondozása már speciális eszközöket igényelne. Nagyon nehéz például a mosdatást és a pelenkázást a speciális betegágy helyett egy falhoz tolt, alacsony, süppedős franciaágyban végezni, a családok nagy része azonban nem tudja ezeket az eszközöket biztosítani, emiatt a gondozást végzők fokozott terhelésnek vannak kitéve.

Több olyan ellátottunk van, akinek rehabilitációra lenne szüksége, de a járvány miatt - mivel ezeken az osztályokon is covid betegeket ápolnak- ezt nem tudják igénybe venni. Részükre a háziorvosok tudnak otthonápolás keretében gyógytornát elrendelni, ami a megnövekedett igények miatt sajnos nem, vagy hosszas várakozás után teljesíthetők.

**Jelzőrendszeres házi segítségnyújtás**

A jelzőrendszeres házi segítségnyújtást 2005. március óta a Budapest II. kerületének egész területén látjuk el napi 24 órában, jelenleg 80 db készülékkel és 4 fő (hetes váltásban dolgozó) szakképzett készenléti gondozóval. A tavalyi évben egy fő készenléti gondozó sérülés miatt fél évig betegállományban volt, helyettesítésével azonban a szolgáltatás nyújtása folyamatos és zökkenőmentes volt.

Az intézményünkben továbbra is a S.O.S. Központ Kft-vel kötött szerződés alapján biztosítjuk a szolgáltatáshoz nélkülözhetetlen diszpécserközpontot, a bejövő riasztásokat az S.O.S. Központ Kft. diszpécserei fogadják és intézkednek a felmerült probléma jellegétől függően.

A jelzőrendszeres házi segítségnyújtásban alkalmazott műszaki rendszer:

típusa: SOS Központ

az adatátvitel módja: mobil (SIM kártyás)

a segélyhívó készülékek üzemeltetés módja: bérelt készülék

a diszpécserközpont működési elve: élőerős (diszpécser személyzet)

a diszpécserközpont üzemeltetésének módja: vásárolt szolgáltatás

Változást hozott az elmúlt év a diszpécserközponttal való kapcsolattartásban, mert a S.O.S Központ Kft. által bevezetésre került egy online felület, amely informáló és interaktív jellegét tekintve hatékonyabban és gyorsabban közöl aktuális információkat az ellátottakkal összefüggésben. Az online ügymenet során továbbra is megvalósulnak a biztonsági (kétlépcsős beléptetés) és az adatvédelmi irányelvek, egyben környezettudatosabb lett az ellátottakkal kapcsolatos ügyintézés a kevesebb papír használatával. Az elektronikus hozzáféréssel lehetségessé vált a szolgáltatást igénybe vevők státuszainak (felvétel, megszűnés, kórházba kerülés, elutazás) valós idejű nyomon követése. Az adatok közvetlenül tölthetők fel az SOS Connect felületre, amely a hatékonyabb kommunikáció irányába vezető lépésnek tekinthető.

Az előző évek gyakorlatához képest eltérés történt a készenléti ügyeletesek által az ellátottak lakáskulcsának felvételében is. Ennek oka a gondozóházi ellátással kapcsolatos változás, ami miatt 2021. december 1-jétől az intézmény már nem nyújt 24 órás szolgáltatást, ezért segélyhívás esetén a készenléti ügyeletesek közvetlenül - azaz a gondozóházban aktuálisan szolgálatot teljesítő gondozó kihagyásával-, az intézmény zárt előterében elhelyezett, erre a célra rendszeresített széfből veszik fel a lakáskulcsokat. A széfben más értéket nem tárolunk és a tartalmához csak az erre jogosult személyek férhetnek hozzá, akik teljes felelősséggel tartoznak a rájuk bízott kulcsokért, melyek felvételét és leadását nyomon követhetően dokumentáljuk és rendszeresen ellenőrizzük. A készenléti ügyeletesek kizárólag az előtérbe tudnak bejutni, a gondozási központ többi helyisége zárva van.

Az elmúlt évben összesen 225 db riasztás történt, ebből 88 db éles és 137 db téves riasztás volt. Haláleset a riasztás, a kiérkezés és az ellátás közben nem történt.

A jelzőrendszeres házi segítségnyújtást 2021. évben összesen 95-en vették igénybe. A 2021. december 31-i kimutatás szerint 80 fő rendelkezett megállapodással, ebből 28 fő volt 90 év felett. A jelentkezők továbbra is a házi orvos, a helyi újság, az Ellátási Osztály, az Intézményirányítási Osztály, az intézmény szórólapja, valamint az intézmény weboldala által értesülnek a szolgáltatásról, ezen kívül a már ellátásban részesülők is ajánlják ismerőseiknek a szolgáltatást, mert az elmúlt évben az érdeklődők zöme rájuk hivatkozva igényelte a jelzőrendszeres házi segítségnyújtást.

A szolgáltatás személyi térítési díja a 2021. évben jövedelemtől függően 0.-Ft/nap, 40.-Ft./nap, 70.-Ft/nap volt. A szolgáltatást igénybe vevők térítési díjának felülvizsgálata nem történt meg, tekintettel a veszélyhelyzettel kapcsolatos szabályozásokra.

A jelzőrendszeres házi segítségnyújtást főleg egyedül élő időskorú személyek, idős házaspárok (akiknek egészségi állapota indokolja a szolgáltatás igénybevételét) ezen kívül pszichiátriai betegek és fogyatékossággal élők veszik igénybe. Az ellátottak közül 40 fő részesült házi segítségnyújtásban is az elmúlt évben. Az igénybe vevők átlagéletkora 87 év.

A jelzőrendszeres készülék kihelyezésének feltétele továbbra is a jogszabály szerinti rászorultság, az előzetes állapotfelmérés, az együttműködési hajlandóság, a készülék rendeltetésszerű használatára való képesség megléte és a háziorvos javaslata.

A jelzőrendszeres házi segítségnyújtás adminisztrációs része, a számítógépes nyilvántartás, a készülékek kihelyezése, leszerelése, valamint a havi személyi térítési díjak beszedése a jelzőrendszeres házi segítségnyújtás gondozójának (koordinátorának) a feladata, valamint hozzá tartozik az ellátottakkal való kapcsolattartás is, aminek köszönhetően nyomon követhető az ellátottak fizikai, egészségi és mentális állapota.

2021. évben 15 főnek szűnt meg az ellátása. Az okok közül az ellátottak egészségügyi állapotának romlása miatti idősotthoni elhelyezés vagy a sajnálatosan bekövetkezett haláluk, illetve a saját kérésre történő megállapodás felmondása volt jellemző. Többen szorultak szakápolásra is a múlt évben, ezért időszakosan bentlakásos szociális szolgáltatást vettek igénybe. A párhuzamos szolgáltatások igénybevétele az előző években nem jelentett problémát az ellátottak számának meghatározásában, 2021. januárjától azonban a TEVADMIN rendszer „ütközés” miatt nem vette figyelembe azokon a napokon az ellátottat a jelzőrendszeres házi segítségnyújtás szempontjából, amelyeken bentlakásos szociális szolgáltatásban is részesült.

A tapasztalatok alapján a jelzőrendszeres házi segítségnyújtás nagyfokú biztonságérzetet ad az ellátottaknak, így nemcsak a veszélyhelyzetekben való testi épségük megóvását jelenti a szolgáltatás igénybevétele, hanem egyfajta pszichés „mankóként” is szolgál, elkerülve így a teljes izolálódás érzését. A szolgáltatás nyújtása azt erősíti az idősekben, hogy mikrokörnyezetük adottságaitól és lehetőségeitől függetlenül is fontos a” jól-létük”.

***A COVID 19 vírus miatt elrendelt veszélyhelyzet során az alábbi változások történtek a jelzőrendszeres házi segítségnyújtásban:***

A Covid-19 vírus negyedik hulláma új tapasztalattal gazdagította szemléletünket. Az ellátottaknál a szorongás helyett, sokkal inkább a humor térnyerését figyelhettük meg. Az ellátottak bölcs derűvel álltak hozzá a változásokhoz. Tekintve, hogy ez a generáció sokkal több és drasztikusabb élethelyzettel szembesült élete folyamán, ezért érthető az attitűd, amivel a helyzetet kezelik. A jelzőrendszeres szolgáltatást igénybe vevők között nem volt koronavírusos megbetegedés, és szinte kivétel nélkül mindenki megkapta a harmadik oltást is.

A járvány terjedésének fékezése és az idősek egészségének védelme érdekében a térítési díjat készpénzben fizető ellátottjaink látogatását felfüggesztettük márciusban és április elején, ezért a szolgáltatás díját később, egy összegben fizették ki. Ebben az időszakban az ellátottakkal való kapcsolattartás telefonon valósult meg.

A riasztások alkalmával természetesen a segítségnyújtás továbbra is az előírásoknak megfelelően történt, nagy hangsúlyt fektetve a megfelelő védőeszközök viselésére és a fertőtlenítőszerek használatára.

**Idősek nappali ellátása**

Az idősek nappali ellátása a mindenkor hatályos jogszabályok szerint működik, melynek célja az elsősorban a saját otthonukban élő, 18. életévüket betöltött, egészségi állapotuk vagy idős koruk miatt szociális és mentális támogatásra szoruló, önmaguk ellátására részben képes személyek napközbeni ellátásáról való gondoskodás, melynek során biztosítjuk:

- a napközbeni tartózkodást,

- a társas kapcsolatok kialakítását és fenntartását,

- az alapvető higiéniai szükségletek kielégítését, így

- a személyes tisztálkodás kielégítését,

- a személyes ruházat tisztítását

- szolgáltatások nyújtását.

A szolgáltatás nyújtás során fontosnak tartjuk az önálló életvitel fenntartását, a meglévő képességek, készségek megőrzését, valamint a társas kapcsolatok ápolását. Az egyéni szükségleteket is szem előtt tartó és azokhoz igazodó ellátás nyújtásának hozományaként csökkenhetnek az egyedülléttel, a tétlenséggel együtt járó káros hatások, a magány és a feleslegesség érzése, emellett erősödhet az egymás iránti érzékenység, elfogadás és segíteni akarás képessége, az aktivitás tovább és eredményesebben tartható fenn.

Az ellátás igénybevétele önkéntes, az ellátást igénylő, vagy törvényes képviselője írásbeli, vagy szóbeli kérelmére történik. A klubtagság térítésmentes.

2021. évben az igénybe vételek száma: 7511 fő

Napi átlag: 30,16 fő

Megszervezésre kerülő programjaink igazodtak az idősek kéréseihez. A 2021. évi programtervet is klubtagjaink véleményei, javaslatai alapján készítettük el. Az összeállításnál törekedtünk a minél sokszínűbb, változatosabb programok felkínálására, figyelembe véve a klubtagok egyéni érdeklődését is. Mozgalmas, élménydús programokat próbáltunk kialakítani az időseket is bevonva, aktivitásukat fokozva törekedtünk az interaktivitásra is. Sokszínű a palettánk, változatos témaköröket érintenek. Megtalálhatók a programok között történelmi, irodalmi, zenei, természettudományi, egészségmegőrzéssel kapcsolatos témák, vetélkedők, társasjátékok, a világ tájairól, nagyvárosokról szóló érdekességek bemutatása.

Az idősek nappali ellátása a következő szolgáltatási elemek mentén valósul meg:

*a)* tanácsadás,

*b)* készségfejlesztés,

*c)* háztartási vagy háztartást pótló segítségnyújtás,

*e)* esetkezelés,

*f)* felügyelet,

*g)* gondozás és

*h)* közösségi fejlesztés

szolgáltatási elemeket szükség szerint biztosítjuk.

Atanácsadás: az igénybe vevő bevonásával történő, jogait, lehetőségeit figyelembe vevő, kérdésére reagáló, élethelyzetének, szükségleteinek megfelelő vélemény-, javaslatkialakítási folyamat, a megfelelő információ átadása valamilyen egyszerű vagy speciális felkészültséget igénylő témában, amely valamilyen cselekvésre, magatartásra ösztönöz, vagy nemkívánatos cselekvés, magatartás elkerülésére irányul.

A készségfejlesztés*:* az igénybe vevő társadalmi beilleszkedését segítő magatartásformáinak, egyéni és társas készségeinek kialakulását, fejlesztését szolgáló helyzetek és alternatívák kidolgozása, lehetőségek biztosítása azok gyakorlására. A készségfejlesztés keretében az ellátottak részére koruknak, egészségi állapotuknak, képességeiknek és egyéni adottságaiknak megfelelően különböző szabadidős programokat szervezünk pl.: vetélkedő, kézműves foglalkozás, társasjáték, kvízjáték, stb.

A háztartási vagy háztartást pótló segítségnyújtás*:* az igénybe vevő segítése mindennapi életvitelében, személyes környezete rendben tartásában, mindennapi ügyeinek intézésében, valamint a személyes szükségleteinek kielégítésére szolgáló lehetőségek és eszközök biztosítása, ha ezt saját háztartásában vagy annak hiányában nem tudja megoldani. Ennek keretében biztosítjuk az ellátottak számára a személyes ruházat tisztításához a megfelelő helyiségeket és eszközöket, illetve szükség esetén segítséget nyújtunk az ellátottak részére a tisztítási feladatok ellátásában.

Az esetkezelés*:* az igénybe vevő, vevők szükségleteinek kielégítésére (problémájának megoldására, illetve céljai elérésére) irányuló, megállapodáson, illetve együttműködésen alapuló, tervszerű segítő kapcsolat, amely során számba vesszük és mozgósítjuk az igénybe vevő, vevők saját és támogató környezete erőforrásait, továbbá azokat a szolgáltatásokat és juttatásokat, amelyek bevonhatók a célok elérésébe, újabb problémák megelőzésébe. Ilyen lehet a hivatalos ügyek intézésének segítése, az életvitelre vonatkozó tanácsadás, életvezetés segítése.

A felügyelet: a szolgáltatásnyújtás helyszínén az igénybe vevő lelki és fizikai biztonságát szolgáló személyes kontroll, melynek keretében a napközbeni tartózkodásra nyújtunk megfelelő körülményeket.

A gondozás: az igénybe vevő bevonásával történő, tervezésen alapuló, célzott segítés mindazon tevékenységek elvégzésében, amelyeket saját maga tenne meg, ha erre képes lenne, továbbá olyan rendszeres vagy hosszabb idejű testi-lelki támogatása, fejlesztése, amely elősegíti a körülményekhez képest legjobb életminőség elérését, illetve a családban, társadalmi státuszban való megtartását, visszailleszkedését. A gondozás keretében biztosítjuk az ellátottak számára a személyes higiénia fenntartásához a megfelelő helyiségeket és eszközöket, illetve szükség esetén segítséget nyújtunk az ellátottak részére a higiéniai feladatok ellátásában, valamint olyan szolgáltatásokat szervezünk, melyek az egészségi és fizikai állapot minél hosszabb ideig való megőrzését szolgálják. Meglévő ingyenes szolgáltatásaink: vérnyomásmérés, testsúlyellenőrzés, nem egyénre szabott csoportos frissítő torna, frissítő masszázs, paraffinos kézápolás, flabelos, ezen kívül önköltséges áron vehető igénybe a fodrász és pedikűr, melyek mellett nagy hangsúlyt fektetünk a mentális támogatásra és az értő figyelemre is.

A gondozásnak igen fontos része a mentálhigiénés gondozás, a lelki egészségvédelem, a harmonikus és boldog időskor esélyeinek elősegítése, megvalósítása. Az emberek életében jelen van az egyensúlyra, harmóniára való törekvés, ebben segít a mentális gondozás, melynek célja a mentális és szociális képességek szinten tartása, a hanyatlás lassítása, az ellátást igénybe vevők életminőségének javítása. Előfordulnak konfliktus helyzetek, melyek megoldása nagy tapintatot igénylő feladat. A problémákat egyéni és csoportos beszélgetésekkel, a pozitív tulajdonságok erősítésével, megoldási alternatívák közös keresésével, javaslatokkal sikerül áthidalni. Fontos az egymással szembeni türelem, tisztelet megtartásának segítése, az udvariasság, etikett, a nyugalom megteremtése, betartásának elősegítése.

A közösségi fejlesztés*:* integrációs szemléletű, bátorító-ösztönző, informáló, kapcsolatszervező tevékenység, amely különböző célcsoportokra vonatkozó speciális igényeket tár fel, szolgáltatásokat kezdeményez, közösségi együttműködéseket valósít meg. Az interperszonális kapcsolatok ápolásának célja a jó légkör megteremtése, annak fenntartása, az egyénre, személyre szabott bánásmód biztosítása, a kirekesztés megakadályozása, az azonos érdeklődési körű ellátottak összeismertetése, az egyszerű, mindenki számára érthető kommunikáció. Az új klubtagok mielőbbi beilleszkedésének elősegítése a munkatársak és a klubtagok segítségével.

A közösségi fejlesztés keretében biztosítjuk az ellátottak számára a társalgási lehetőséget és a társas kapcsolatok fenntartása érdekében különféle programok kerülnek megszervezésre. A szabadidős programok az ellátottak részére koruknak, egészségi állapotuknak, képességeiknek és egyéni adottságaiknak megfelelően, az igények és szükségletek lehetőség szerinti teljes körű kielégítésével kerülnek megszervezésre, úgymint:

*-* az aktivitást segítő programok (séta, sporttevékenység),

*-* a szellemi és szórakoztató programok (pl. előadások, olvasás, felolvasás, rádióhallgatás, tévénézés, társasjátékok, vetélkedők, zenehallgatás stb.),

*-* a kulturális programok (pl. rendezvények, ünnepségek, névnapok, színház-, mozi-, múzeumlátogatások, kirándulások, kiállítások stb.).

A naponta tartott állandó foglalkozások rendje ritmust, hasznos elfoglaltságot hoz a klubtagok életébe. A rendszeres csoportos mindennapi együttlét növeli a biztonságérzetet, sikerélményt nyújt és erősíti az interperszonális kapcsolatokat.

A nappali ellátás programjairól, szolgáltatásairól való tájékoztatás módja:

Az intézmény honlapjára minden hónapban felkerül a havi program, így az érdeklődők tájékozódhatnak a klubban folyó eseményekről. Ezáltal a szolgáltatások megismerése is lehetővé válik.

Továbbra is minden klubtag „Hírmondó” elnevezésű nyomtatott programfüzet formájában kapja kézhez az aktuális hónap programját, ami a visszajelzések alapján nagyon hasznosnak bizonyul.

***A COVID 19 vírus miatt elrendelt veszélyhelyzet során az alábbi változások történtek az idősek nappali ellátásában:***

Sajnálatos módon 2021. január és május hónap között a COVID-19 járvány miatt az idősek klubja zárva volt, így sok kellemesnek ígérkező program elmaradt.

Ebben a helyzetben azonban elengedhetetlen volt a mentális gondozás, így nagy jelentőséget tulajdonítottunk ennek a gondozási formának. Telefonon, vagy e-mail-ben tartottuk a kapcsolatot valamennyi ellátottunkkal. Ennek keretében figyelmet fordítottunk a magába fordulás, az elszigetelődés kiküszöbölésére, a kapcsolatok fenntartására, erősítésére, különös hangsúlyt fektetve azokra a klubtagokra, akik valóban egyedül élnek, nincs, vagy nagyon távol laknak családtagjaik. Velük szinte naponta telefonos kapcsolatban voltunk. A telefonos beszélgetések nem csupán az állapotukról való érdeklődésből állt, hanem színesítettük azokat mesék, rövid történetek mesélésével is. Aki szükségét érezte azt személyesen is meglátogattuk, vagy gyógyszert váltottunk ki részére, illetve orvoshoz, oltásra kísértük. Ez a fajta segítségnyújtás nagymértékben hozzájárult ahhoz, hogy megmaradjon kapcsolatuk a külvilággal és kevésbé érezzék az izoláció, a magány, az egyedüllét negatív hatásait.

Aktívabb klubtagjaink több alkalommal ellátogattak az Intézmény elé, így néhány mondatot személyesen is válthattunk velük.

2021. június 07-én a korlátozások feloldása után, “Újra együtt” kötetlen beszélgetéssel indítottuk a személyes találkozást, viszontlátást.

Az újranyitás után egyszerre maximum 20 fő vehetett részt a programokon, ezért néhány program több alkalommal került megrendezésre annak érdekében, hogy minden érdeklődő részt vehessen rajta. Gyakran tartottuk a programokat a szabadban, sokat kirándultunk a környező helyeken.

***Havi állandó programok:***

Sajnos állandó programjaink a tavalyi évben is csak részben valósultak meg a járvány miatt, azonban így is széles volt a paletta. Továbbra is szerepelt az állandó programok között zenés kívánságkosár, irodalmi délután, mesedélután, érdekességek a világból, a világról. Havi állandó programunkat 2021-ben kibővítettük „történelem órával”, kreatív kézműves foglalkozással, valamint Magyarország nagyvárosainak bemutatásával, melyek a 2022. évben is folytatódnak.

***Esetenként megrendezésre kerülő programok:***

Szeptember 06-án Donát atya volt a vendégünk.

Megünnepeltük a kerek születésnapokat.

***Kulturális programok***

Stefánia-palota

Aranytíz kiállítás

Látogatás a Zsinagógába

***Múzeum és kiállítás***

Gül Baba Türbéje

Postamúzeum

Szikla templom

***Kirándulások***

Szent István park

Káposztásmegyer Farkaserdő

Millenáris park

Vérmező

Feneketlen- tó

Máriaremete

Margitsziget

Mechwart liget

Vajdahunyad vár

Várkert bazár

Római part

Rózsák tere

Állatkert

*Nagyobb kirándulás volt v*onattal Vác és Székesfehérvár látogatása. Székesfehérváron a Bory-várat tekintettük meg.

Az intézmény kisbuszával Dobogóköre mentünk.

*Tradicionális ünnepek*

Kenyér Ünnepe (augusztus 20.)

Megemlékezés az idősekről október hónapban

Zenés műsor külső előadókkal (2 alkalommal)

Márton napi ludasságok

Szüreti mulatság

Halottak napi megemlékezés

Mikulás napi mókázás (2 alkalommal)

Idősek karácsonya (2 alkalommal)

Az Önkormányzat az Idősek hónapja tiszteletére Soltész Rezső koncerttel kedveskedett a kerület időseinek.

***Egyéb szolgáltatások***

Textília mosása az ellátottak részére

Személyi higiénéhez nyújtott segítség

A textília mosása, valamint a személyi higiéniához biztosított segítségnyújtás a veszélyhelyzet alatt szünetelt.

**Időskorúak gondozóháza**

Az időskorúak gondozóháza szolgáltatás célja, hogy az intézmény a hatályos jogszabályok alapján ellátást biztosítson az arra rászorulóknak, az ellátás során tiszteletben tartsa az ellátottak alkotmányos jogait, különösen az élethez, az emberi méltósághoz, a testi épséghez, a testi és lelki egészséghez való jogot.

A gondozóházban ideiglenes jelleggel legfeljebb egyévi időtartamra - mely indokolt esetben további egy évvel meghosszabbítható- teljes körű ellátást biztosítunk folyamatos ápolást nem igénylő, járóképes, családi gondozást nélkülöző, krízishelyzetbe került, illetve kórházi ápolás után még ideiglenesen gondozást-felügyeletet igénylő, otthonában bármely szociális vagy egészségi okból a házi segítségnyújtás keretében nem gondozható személyek részére.

Az átmeneti ellátásban részesülő személyre vonatkozóan, amennyiben legalább hat hónapig igénybe vette a szolgáltatást, a vezető ápoló a gondozónők és a gondozott bevonásával egyéni gondozási tervet készített. A gondozási terv lehetővé tette a gondozottak személyre szabott, holisztikus ellátását.

Az ellátottak napi négyszeri étkeztetésben részesültek, a hét minden napján meleg ebédet kaptak, orvosi javaslatra diétás: hozzáadott cukor nélküli, kímélő, illetve laktóz mentes étkeztetést vehettek igénybe.

Az ellátottak saját ruházatukat viselték bent tartózkodásuk alatt, szükség esetén azonban adományból ruházatot tudtunk volna biztosítani. Textíliát - ágynemű, törülköző- és szükség esetén tisztálkodó szereket is biztosítottunk. Az ágynemű áthúzásáról heti rendszerességgel a gondozónők gondoskodtak.

A lakószobák és egyéb helyiségek takarítását, a textíliák és a ruházat mosását, vasalását, javítását munkanapokon a gondozóházban foglalkoztatott technikai dolgozó, hétvégén és ünnepnapokon szükség szerint a műszakba beosztott gondozó végezte.

Gondozóházunkban hetente egy alkalommal gyógytornász állt az ellátottak rendelkezésére. A torna az ellátottak szobáiban, a csoportos frissítő torna a klubtagokkal együtt a klubhelyiségben volt igénybe vehető. Lehetőség volt ingyenes masszázs, illetve térítési díj ellenében pedikűr, manikűr és fodrász igénybe vételére is.

Az egészségügyi ellátás biztosítása érdekében a gondozási központ megbízási szerződésben állt belgyógyász szakorvossal, aki heti egy alkalommal orvosi vizit keretében megvizsgálta ellátottjainkat, tanácsot adott, szükség esetén kórházba utalta a beteget, a gondozóház részére biztosította a gyógyszerek felírását. Hirtelen állapotrosszabbodás esetén a háziorvosi ügyelet, illetve a mentő állt rendelkezésünkre. Az alapgyógyszer készleten kívül a bentlakók otthonról hozott gyógyszereiket használták, szükség esetén a gyógyszerek kiváltásában az intézmény segítséget nyújtott az arra rászorulóknak. Az egészségügyi ellátás részeként naponta ellenőrizték a kollégák az ellátottak vérnyomását, feljegyezték a bevitt folyadék mennyiségét, illetve az anyagcserével kapcsolatos folyamatokat.

A gondozóházban a vezető ápoló és a gondozónők biztosították a személyre szabott bánásmódot, konfliktushelyzetek kialakulásának megelőzése érdekében az egyéni beszélgetést, problémafeltárást. Új gondozott elhelyezésekor lehetőség szerint figyelembe vettük a már bentlakók egyéniségét, esetleges betegségeit, fogyatékosságait (hypacusis - televíziózás)- bár az összesen 3db lakószoba nem hagyott túl sok teret - megkönnyítve ezzel a különböző társadalmi hátterű és személyiségű emberek együttélését.

Lehetőség volt a gondozottak orvoshoz kísérésére, akár tömegközlekedéssel, akár a szerződés alapján biztosított kisbusz igénybevételével.

A szabadidő kulturált eltöltésének feltételeit a lakószobákban lévő televíziók, az újságok, valamint – amikor a hatályos szabályozás engedte- az idősek klubja szolgáltatásai, programjai és rendezvényei nyújtották. Intézményünk sajnos nem rendelkezik sem terasszal, sem kerttel így az egészségügyi sétához segítségre szoruló gondozottakat lehetőség és igény szerint a közeli parkba kísértük.

***A COVID 19 vírus miatt elrendelt veszélyhelyzet során az alábbi változások történtek a gondozóházban:***

A gondozóházban a hatályos szabályok szerint vettük fel az ellátottakat, alakítottuk az intézmény elhagyási és látogatási rendjét, melyeket eljárásrendekben szabályoztunk.

Az idősek mindannyian megkapták a harmadik koronavírus elleni oltást, körükben COVID-19 fertőzés nem fordult elő.

Egy dolgozó szabadsága alatt fertőződött meg, így az ellátottakkal és a munkatársakkal nem került kontaktusba.

A veszélyhelyzet újbóli kihirdetését követően, már kicsit beletörődőbben viselték az idősek a bezártságot, mivel nem érte őket váratlanul a helyzet, illetve hagyatkozhattak a már korábban megtapasztaltakra.

Gondot jelentett, hogy az idősek a hozzátartozóikkal nem tudtak olyan sokszor együtt lenni, mint szerettek volna és ezen nem enyhített az sem, hogy a kapcsolattartás elősegítése érdekében rendelkezésre állt egy tablet, amelyen nemcsak hallhatták, hanem láthatták is egymást szeretteikkel.

A gondozóházi részlegnek sem kertje, sem erkélye, sem társalkodó helyisége, sem betegszobája, sem étkezője nem volt. Az intézményelhagyási tilalom idején a legnagyobb megpróbáltatást a szabad levegőn való tartózkodás hiánya jelentette, emellett a közösségi terek hiányából fakadó magánszféra biztosításának hiánya is jelentős volt, ami megmutatkozott az ellátottak gyakoribb nézeteltéréseiben, panaszkodásban, valamint érzékelhető volt a nyugtalanság, feszültség és egyszer-egyszer az agresszió is. A pandémia az idősek mind fizikai, mind mentális állapotának hanyatlását idézte elő.

Az intézmény évek óta fennálló infrastrukturális hiányosságai a veszélyhelyzet ideje alatt még hangsúlyosabbá váltak a gondozóházi részlegben. A gondozottak bezártság érzése – különösen látogatási és kijárási tilalom idején – fokozódott.

Az épület műszaki paraméterei nem tették lehetővé a bővítést, az átalakítást, vagy az akadálymentesítést ezért a képviselő testület a 267/2021.(IX.14.) és a 268/2021.(IX.14.) határozatával döntött arról, hogy az időskorúak gondozóházi ellátása 2021. november 1. napjával kezdődően, szerződés útján a XI. kerületi Újbudai Idősek Házában lesz biztosítva, az idősek átmeneti ellátásának megfelelő, szakmailag magas színvonalú, a gondozottak részére előnyös feltételekkel történő szolgáltatás nyújtása céljából, ezzel párhuzamosan az intézményünkben ez a szolgáltatás 2021. december 1. napjától megszüntetésre kerül.

A megállapodás értelmében az Újbudai Idősek Háza 4 férőhelyen biztosítja a II. kerületi lakóhellyel rendelkező ellátást igénylők részére az időskorúak gondozóháza feladat ellátását. Ennek keretében vállalja az ellátást igénybe vevők részére a teljes körű személyes gondoskodást nyújtó szolgáltatás biztosítását, olyan személyre szóló ápolási, gondozási tevékenység végzését, amely biztosítja az ellátott állapotának megfelelő testi, lelki és szociális jóllétét. Az ellátottak kétágyas, fürdőszobás, erkélyes, tágas és akadálymentes szobákban kerülnek elhelyezésre, napi ötszöri étkeztetésben részesülnek és szükség estén szakápolást is nyújtanak a részükre.

**3.2. Más intézményekkel történő együttműködés módja**

A gondozási központ, azzal, hogy az idős ellátás területén a jelzőrendszer tagja, részese a helyi együttműködésnek. A hatékony működést biztosítja a személyes kapcsolat kiépítése. A különböző szakemberek a segítő tevékenység során a maguk területén ellátva feladataikat, egymással konzultálva, egymás munkáját megismerve, támogatva és azt kiegészítve dolgoznak a közös cél érdekében.

Kialakult és működik a szakmaközi együttműködés. Ez különböző szakemberek kooperációja közös célok megvalósítását szolgáló feladatok megoldásában, amely lehetőséget biztosít a komplex problémák sokszempontú elemzésére, kezelésére és intézkedésre. Kialakult a szakmai együttműködés is az azonos szakmák (gondozási központvezetők, nappali ellátás vezetők) képviselői között. Az együttműködés nemcsak az ellátottak igényes gondozását szolgálja, hanem egyben a szakemberek motiválását, ismereteik bővítését, egymás kölcsönös segítését is.

Az intézmény a hatékony működés érdekében együttműködik különösen:

- a Szociális és Gyermekvédelmi Főigazgatósággal,

- a Slachta Margit Nemzeti Szociálpolitikai Intézettel

- az Intézményirányítási Osztállyal

- az Ellátási Osztállyal

- a fővárosi módszertani intézményekkel,

- az intézmény fenntartójával,

- más, hasonló személyes gondoskodást nyújtó intézménnyel,

- egyházi-, civil szervezetekkel,

- szakosított ellátást nyújtó intézményekkel,

- szakorvosi ellátással,

- háziorvosokkal,

- Család és Gyermekjóléti Központtal,

- a területen működő kulturális intézményekkel,

- ellátottjogi képviselővel,

- kórházakkal.

**Az együttműködés módjai**

Együttműködés a szakmai intézményekkel*:*

Az együttműködés során az intézmény:

- segítséget kap az ellátás megszervezésében, új módszerek bevezetésében,

- információt szolgáltat a tevékenységéről,

- szakmai tanácsot kérhet,

- közreműködik a szakmai szervezetek által folytatott szakmai ellenőrzésekben,

- részt vesz szakmai munkacsoportok munkájában,

- segítséget kap képzési lehetőségek tekintetében.

Együttműködés az intézmény fenntartójával:

Az intézményfenntartóval való együttműködés többoldalú. Kiterjed a

- költségvetési, így pénzügyi és gazdasági tevékenységre, e tevékenység ellenőrzésére,

- szakmai feladatellátás nyomon követésére, ellenőrzésére,

- a szakmai program szerinti működésre,

- segítségnyújtásra az ellátás megszervezésében.

Együttműködés más személyes gondoskodást nyújtó intézménnyel, különösen:

- Család és Gyermekjóléti Központtal,

- Értelmi Fogyatékosok Nappali Otthonával,

- Gondozási Központokkal.

Cél a szociális ellátórendszer rugalmas együttműködése, mely megvalósul a kölcsönös párbeszédben, szakmai ismeretátadásban, az ellátottaknak legjobban megfelelő szociális alapszolgáltatás nyújtásában.

Az intézmények kölcsönösen tájékoztatják egymást az általuk szerzett tapasztalatokról, az alkalmazott új módszerekről, eredményekről.

Együttműködés az egyházi, civil és kulturális szervezetekkel, intézményekkel:

Az ellátási területünkön működő egyházi és civil szervezetekkel a szociális kerekasztal keretében, és ezen kívül is kölcsönösen tájékoztatjuk egymást a nyújtott szolgáltatásokról, az igénybevétel feltételeiről, kicseréljük szakmai tapasztalatainkat, megismerjük egymás módszereit. Esetlegesen adományokat gyűjtünk és fogadunk.

A tavalyi évben részt vettünk a Szerzetesi fenntartású Szociális Intézmények Egyesületének I. Idősgondozási Konferenciáján, ahol betekintés nyerhettünk néhány egyházi fenntartású intézmény munkájába.

Fontos a hitélet gyakorlása és feltételeinek megteremtése, a kulturális intézményekkel való közös programok szervezése, lebonyolítása.

Együttműködés szakosított intézményekkel, elsősorban idősek ápoló-gondozó otthonaival:

A szociális bentlakásos intézményekkel való együttműködés célja a szociális ellátórendszer rugalmas működése, mely megvalósul a kölcsönös párbeszédben, szakmai ismeretátadásban, az ellátottaknak legjobban megfelelő szociális intézményi elhelyezés megkeresésében.

Együttműködés szakorvosi ellátással*:*

A szakorvosi ellátással való együttműködés folyamatos, ami az ellátott személyek minél célzottabb, személyre szabottabb ellátása érdekében fenntartott kapcsolat.

A megoldandó problémák kölcsönös jelzése és a közös kliensekkel történő tevékenységek összehangolása révén sikerül a lehető legoptimálisabb megoldásokat megtalálni az ellátottak részére.

A kapcsolattartás esettől függően telefonon, e-mailben, élőszóban és írásban történik.

**3.3. A szolgáltatásokról szóló tájékoztatás módja**

Szolgáltatásainkról és az igénybevétel feltételeiről többféle módon tájékoztatjuk az érdeklődőket.

*A tájékoztatás helyi módjai:*

- helyi újságban: Budai Polgár,

- hirdetményben,

- szórólapon,

- telefonon: munkanapokon 8 és 16 óra között a 06-1-212-50-19-es telefonszámon,

- interneten: (honlap) [www.bemgondozo.hu](http://www.bemgondozo.hu)

- e-mailen: az [egyesgondozasikozpont@gmail.com](mailto:egyesgondozasikozpont@gmail.com) e-mail címen,

- személyesen: munkanapokon 8 és 16 óra között,

- Szociális Kerekasztal és az Idősügyi Tanács ülései révén.

Minden munkatársunk felkészült arra, hogy a kompetenciánkat meghaladó esetekben tájékoztatást, felvilágosítást adjon a társintézmények elérhetőségéről.

Intézményünk rendelkezik szórólappal amiket a háziorvosi rendelőkben és a társintézményekben is kihelyezzük, emellett a II. Kerületi Önkormányzat honlapján is megtalálhatóak vagyunk, saját internetes honlapunkat pedig folyamatosan frissítjük az aktuális tartalommal.

A „Budai Polgár” c. kerületi lapban gyakran olvasható olyan írás, mely az idősek és hozzátartozóik szakszerű tájékoztatását szolgálják.

**4. Az intézmény működésének általános feltételei: tárgyi, személyi, működési, szakmai feltételek bemutatása**

**Tárgyi feltételek**

Intézményünk működéséhez a műszaki, számítástechnikai berendezések, szakmai anyagok rendelkezésre állnak, illetve szükség esetén újat vásárolunk, melyet a mindenkori költségvetés biztosít.

Az elmúlt év beszerzéseinél már nem volt olyan meghatározó a COVID 19 vírus miatti fertőtlenítőszerek és a védőfelszerelések vásárlása, ami annak volt köszönhető, hogy a Szociális és Gyermekvédelmi Főigazgatóság Pest Megyei Kirendeltségétől július közepéig rendszeresen kaptunk fertőtlenítő szereket, valamint kisebb mennyiségben védőeszközöket. Az általuk adott védő és fertőtlenítőszerekkel kapcsolatban az intézményünknek nem volt lehetősége jelzéssel élni arra vonatkozóan, hogy mire lenne leginkább szükség. Az átadott termékek fajtájának és mennyiségének meghatározása kizárólag az SZGYF döntése alapján történt, emiatt szükség volt már júniusban gumikesztyű beszerzésére, év végén pedig védőmaszkok (FFP2 és sebészi) és antigén gyorstesztek vásárlására.

Szükségessé vált 5 db érintésmentes szappanadagoló lecserélése is.

Az elmúlt évben az adminisztráció megkönnyítése és zökkenőmentessége érdekében vásároltunk az egyik laptopba egy SSD A DATA kártyát és megújításra kerültek a Norton Vírusírtó programok is.

Intézményünkben a veszélyhelyzet miatt nem állt meg az élet, ezért a takarítás megkönnyítése érdekében vásároltunk egy létrát, valamint a jelzőrendszeres házi segítségnyújtás átalakítása miatt egy faliszéfet az intézmény előterébe. Ebben a széfben kerültek elhelyezésre a jelzőrendszeres szolgáltatást igénybe vevők lakáskulcsai. A széf méretét úgy választottuk meg, hogy elegendő legyen további 40 személy kulcsának tárolására is.

Lecserélésre került a gondozóházi részleg egyik fürdőszobájában a fali fürdetőszék, mert a régi eltört és vásároltunk egy kávéfőzőt, mert az addig használatban lévő elromlott és javítása gazdaságtalan lett volna.

A Nők lapja c. folyóirat továbbra is hetente állt az ellátottak rendelkezésére, ezen kívül előfizettünk a Hírhozó-ra, és az Interpress Magazinra is.

Problémát továbbra is a helyhiány jelentette, ami a veszélyhelyzet idején még hangsúlyosabbá vált. A gondozóházi ellátás szerződés útján való biztosításával felszabadult 3 helyiség, ami addig lakószobaként funkcionált. A három szoba megoldást kínál a problémák zömének a kiküszöbölésére, így

* Biztosítottá fog válni a szociális munkában alapvető igényként jelentkező négyszemközti helyzet.
* A gazdasági feladatokat ellátó kollégának már nem az addig is zsúfolt irodahelység keskeny pultjánál kell dolgoznia, hanem megfelelő munkakörülményeket tudunk részére teremteni, egyben biztosított lesz a térítési díj beszedésekor a többszázezer forint biztonságos kezelése és őrzése is.
* Nem rendelkeztünk gondozónői szobával, a területi gondozónők az utcán bonyolították le az étkezéseiket és az intézménybe csak akkor jöhettek be, ha az elkerülhetetlen volt, akkor is csak a földszinten elhelyezkedő szolgáltató szobáig. Ez szintén megoldottá vált gondozónői szoba kialakításával.
* A gondozónői szoba egyik sarkában egy asztal beállításával kialakításra került a dolgozók részére étkezésre használható hely is, az étkezések eddig zömében az íróasztaloknál valósultak meg.
* Munkaértekezletet, esetmegbeszélést is tudunk tartani úgy, hogy már nem kell erre a célra a klubhelyiséget igénybe venni, ami azzal járt, hogy a klubtagokat megkértük, hogy intézményen kívüli programon vegyenek részt.
* Lehetővé válik, hogy a klubdolgozók íróasztala ne az ellátottak számára fenntartott étkező területén legyen elhelyezve, így a munka is hatékonyabbá válik, és az ellátottak sem érzik majd magukat feszélyezve étkezés közben.
* Az alapellátás fejlesztése során létrejövő új státuszokon dolgozó kollégák elhelyezésére is lesz mód.

A házhoz szállított ebéd átvétele, szortírozása továbbra is a gondozási központ előterében, vagyis a ruhatár részen történik, ez télen különösen sok nehézséget okoz és az idősek nappali ellátásának pihenő helyisége is a „lépcső alatti terület” marad, de a régi nővérszobában megmaradt egy heverő, így, ha valaki rosszul lesz, itt időlegesen izolálni fogjuk tudni.

A költséghatékonyság érdekében a gondozóházi részleg bútorait - az ágyak és éjjeliszekrények kivételével, amelyeket adományba adtunk- megtartottuk, ezeket használtuk fel a szobák berendezésénél.

**Személyi feltételek:**

Intézményünk engedélyezett létszáma 29 fő volt

|  |  |
| --- | --- |
| gondozási központ vezető: | 1 fő |
| vezető gondozó | 1 fő |
| házi segítségnyújtás gondozónő | 12 fő |
| vezető ápoló | 1 fő |
| gondozóházi gondozónő | 5 fő |
| jelzőrendszeres koordinátor | 1 fő |
| asszisztens (étkeztetés szervező) | 1fő |
| terápiás munkatárs (nappali ellátás vezető) | 1 fő |
| nappali ellátás gondozó | 2 fő |
| takarító | 2 fő |
| konyhai kisegítő | 1 fő |
| gazdasági ügyintéző | 1 fő |
| **összesen:** | **29 fő** |

Egy fő kivételével minden munkakört szakképesített dolgozó tölt be. A házi segítségnyújtásban dolgozó, a szakképesítést a záróvizsgájának hiánya miatt meg nem szerző kolléga a veszélyhelyzet idején hatályos szabályozás szerint Polgármesteri jóváhagyással végezhette a gondozási tevékenységet. Képzésének befejezési ideje a megváltozott körülmények és az átalakított szakképzési rendszer miatt egyelőre nem tudható.

Betöltetlen státusz 2021. december 31-én nem volt. Egy GYED-en lévő dolgozó helyettesítését nyugdíjas foglalkoztatott alkalmazásával oldottuk meg. A nappali ellátásban egy fő gondozónak egészségügyi alkalmatlanság miatt szűnt meg a közalkalmazotti jogviszonya, a státuszát már a felmentési ideje alatt fel tudtuk tölteni. A többi ellátási formában nem volt jogviszony megszűnés.

Az idősek átmeneti ellátásnak szerződéssel való biztosítása miatt az intézményben megszűnt az a tevékenység, amelyben a gondozóházi szakfeladaton dolgozó kollégák foglalkoztatva voltak. A kollégák részére biztosított volt az új szolgáltatóhoz való áthelyezés lehetősége, amivel egyetlen dolgozó sem élt. A munkakör felajánlást egy személy kérte, de a felajánlott munkakör betöltésére nem került sor. A gondozóházi dolgozók a 2021. december 1. napjától kezdődő felmentés és a végkielégítés mellett döntöttek. Reméljük, hogy számolhatunk majd az alapellátás fejlesztésével létrejövő új munkakörök, illetve a nyugdíjba vonuló kollégák megüresedő státuszainak betöltésénél a gondozóházi kollégákkal, mivel néhányan közülük érdeklődést mutattak a lehetőségek iránt.

A szolgáltatást igénybe vevők érdekében, valamint az ellátásaink magas színvonalon való műveléséhez elengedhetetlen, hogy jól felkészült szakképzett dolgozók lássák el a feladatokat, ezért szükségesnek tartjuk, hogy szakdolgozóink rendszeresen részt vegyenek képzéseken, továbbképzéseken és a kiégés megelőzése érdekében személyiségfejlesztő tréningeken.

Az intézményvezető a továbbképzési kötelezettségét mester vezetőképzés elvégzésével teljesítette. Az intézmény összes továbbképzésre kötelezett dolgozója teljesítette a kötelező továbbképzést és a gondozóházi dolgozók kivételével a munkakörhöz kötött továbbképzést is.

A kötelező továbbképzés on-line módon valósult meg, a munkakörhöz kötött továbbképzés pedig a II. sz. Gondozási Központba kihelyezett kontakt képzés keretében.

A képzéseken kívül nagy hangsúlyt fektetünk az intézményen belüli esetmegbeszélésekre, a team munka alapját képező „brainstorming-okra”, valamint a kiégést megelőző tréningekre, melyekre az elmúlt évben, a veszélyhelyzet miatt személyes jelenléttel nem tudtunk sort keríteni, szükség esetén telefonon keresztül zajlottak.

**Működési, szakmai feltételek:**

Évek óta azonos szolgáltatásokat nyújtunk, mert nem volt mód új szolgáltatások bevezetésére.

A gondozóházi ellátás szerződéssel való biztosításával párhuzamosan azonban szeretnénk a jelzőrendszeres házi segítségnyújtás szolgáltatást bővíteni, illetve olyan új szolgáltatásokat bevezetni, mint a kerület egészére kiterjedő:

* betegszállítás, szükség esetén szakképzett gondozó kísérőként való igénybevételével,
* szakirányú végzettséggel rendelkező kolléga által végzett mentális gondozás,
* segédeszköz beszerzésében és betanításában, hozzátartozók otthoni gondozásra, ápolásra való felkészítésében való segítségnyújtás.

**5. Gondozási tervek, együttműködési megállapodások hatékonysága, eredményessége**

A törvényi előírásoknak megfelelően az időskorúak átmeneti ellátásának hat hónapot meghaladó igénybe vétele esetén egyéni gondozási tervet készítettünk az ellátottakról. A gondozási terveket a vezető ápoló a gondozókkal együtt készítette el, minden esetben az ellátottakkal szoros együttműködésben. A gondozási tervek tartalmazták az ellátottak fizikai, egészségügyi, mentális állapotának felmérését és gondozási elemenként az állapot fenntartása és javítása érdekében tervezett feladatokat, célokat, módszereket és a feladatok ütemezését.

Együttműködési megállapodás

A II. sz. Gondozási Központ nyújtja az ellátási területünkön a közösségi pszichiátriai ellátást és a demens nappali ellátást. A közös ellátottak érdekében rendszeresen konzultálunk egymással, a rászorult személyeknek pedig felvilágosítást adunk a szolgáltatást nyújtó intézmény elérhetőségeiről, az ellátás mibenlétéről.

Intézményünk biztosítja az egész kerületben a jelzőrendszeres házi segítségnyújtást és az időskorúak átmeneti ellátását. A gondozási központok és a jelzőrendszer tagjai jelzést adnak számunkra a felmerült igényekről, a rászorultakról, ezen kívül felvilágosítást nyújtanak az igénylők részére a szolgáltatásaink igénybevételének feltételeiről. A hatékony és eredményes együttműködésnek köszönhetően zökkenőmentes az ellátottak átirányítása, így a rászorultak a lehető legrövidebb időn belül megkapják a szükségleteikhez igazodó szolgáltatást.

**6. az intézmény szerepe a helyi szociális ellátórendszerben**

Intézményünknek nagy szerepe van abban, hogy a nehéz helyzetbe került embereknek segítséget nyújtson a megváltozott körülményeikhez való alkalmazkodásban és védelmében.

**6.1. Az ellátotti szükségletek alakulásának ismert tendenciái**

Az igénylők szükségleteit leginkább az igénybe vevők számának alakulása mutatja. Az ellátottak számának változása mellett az ellátási igény időtartamának változatossága jellemző, mely időtartamot a koronavírus megbetegedéstől való félelem az év első felében nagyban torzított, mivel a legtöbb ellátottunk csak a legszükségesebbnek tartott szolgáltatási elemet vette igénybe. Az év második felében ez érezhetően megváltozott, az ellátottak egyre inkább visszatértek a pandémia előtt igénybe vett szolgáltatási elemek igényléséhez. 2021. októberétől a kórházak kiürítésével párhuzamosan egyre inkább jellemző volt a végstádiumban lévő betegek megjelenése a házi segítségnyújtásban, ők sajnos a nagyon rossz fizikai és egészségi állapotuk miatt csak rövid ideig tudták igénybe venni segítségünket.

A veszélyhelyzet nagymértékben befolyásolta az idősek mentális támogatásra való igényét is, erősödött a magányosság érzésük, a szorongásuk, ami miatt nagyobb odafigyelést, gondoskodást igényeltek.

Ellátottjainknál, minden szolgáltatási formában jelen vannak az időskori sajátosságokból adódó problémák: úgy, mint

* egészségi hanyatlás pl.: időskori mozgásszervi megbetegedés,
* szenzoros funkciók gyengülése pl.: nagyothallás, gyengénlátás,
* alkalmazkodási nehézség,
* változásokkal szembeni ellenállás,
* az addigi életút esetlegesen torz értékelése a megszépített múlt ideálképeivel,
* veszteségek feldolgozásában felmerülő problémák,
* a társas kapcsolatok ápolásában felmerülő disszonanciák, melyeket az esetlegesen eltérő szociokulturális tényezők fel is erősíthetnek.

Ezekhez társulhatnak az egyéb személyes deficitek, mint:

* betegségek,
* szenvedélyek,
* megfelelő családi támogatórendszer hiánya,
* anyagi nehézségek.

Ellátottjaink között az elmúlt évben sem volt jelentős számú a koronavírus megbetegedés, amivel jellemzően egészségügyi ellátás során fertőződtek meg.

Az idős emberek megbetegedései között a keringési és a daganatos betegségek dominálnak, és jelentősen megnőtt az úgynevezett II. típusú cukorbeteg­ség gyakorisága is. Az egyik leggyakrabban előforduló betegség a magas vérnyomás.

A fizikai, egészségügyi, mentális állapotukból, valamint a gondoskodó hozzátartozók nélkülözéséből adódóan sok ellátottunk vesz igénybe egyszerre többféle szolgáltatást, így például az étkezést a nappali ellátással, vagy a házi segítségnyújtást az étkezéssel, esetleg a jelzőrendszeres házi segítségnyújtással kiegészítve.

Az utóbbi években megfigyelhető, hogy az étkezés szolgáltatás területén megjelennek azok a személyek, akik nem koruk, hanem vagy egészségi állapotuk, vagy alacsony jövedelmük, illetve jövedelem nélküliségük miatt igénylik az ellátást. Az alacsony jövedelem az Szt. szerint nem tekinthető rászorultságnak, ezért ők az R.-ben megfogalmazottak alapján vehetik igénybe az étkezést.

Az idős emberek többsége továbbra is ragaszkodik otthonához, még önellátási képességeinek jelentős csökkenése vagy betegség esetén is. Jellemző volt, hogy a nagyon indokolt esetekben sem szívesen vették igénybe a kórházi ellátást az ott előforduló nagyszámú koronavírus megbetegedések előfordulása miatt.

**6.2. Pályázatok, jövőbeni célkitűzések**

***Pályázati tevékenység:***

Az elmúlt évben nem vettünk részt pályázaton, a jövőben azonban élni kívánunk a pályázatok adta lehetőségekkel, mind a programok szervezésének, mind a továbbképzések, valamint esetlegesen a szolgáltatások fejlesztésének területén.

**6.3. Szakmai, pénzügyi ellenőrzések**

Intézményünkben a 2021. évben történt ellenőrzések:

- 2021. március 5. és 2021. május 6. között a II. Kerületi Polgármesteri Hivatal Belső Ellenőrei végeztek ellenőrzést, mely során az intézmény működését és gazdálkodását vizsgálták. Az intézmény feladatellátásának színvonalát a legmagasabb „megfelelő” kategóriával értékelték.

- 2021. július elején az Állami Számvevőszék végzett a „A Budapest fővárosi és kerületi önkormányzati intézmények ellenőrzése – Az önkormányzat és társulás irányítása alá tartozó intézmények integritásának monitoring típusú ellenőrzése – 303 intézmény” címszó alatt ellenőrzést. Megállapítást nyert, hogy az intézménynél nem tártak fel kockázatot az ellenőrzött alapvető integritási kontrollok kiépítése területén.

Az intézményünkben végett szakmai munkát tovább kívánjuk fejleszteni, a lehetőségekhez mérten igyekszünk a folyamatosan változó előírásoknak maradéktalanul megfelelni.

**7. Az ellátotti jogok és az ellátást végzők jogainak érvényesülése**

Az elmúlt évben elsődleges jogként és kötelezettségként tekintettünk minden ember egészségének, életének megóvására, ennek érdekében a veszélyhelyzettel összefüggő hatályos szabályozások betartására, az alapvető higiéniás szabályok alkalmazására, a védőfelszerelések, fertőtlenítőszerek használatára és a szociális távolság megtartására.

**Az ellátottak jogai**

Az ellátottnak joga van szociális helyzetére, egészségi és mentális állapotára tekintettel a szolgáltatás által biztosított teljes körű ellátásra, valamint egyéni szükségletei, speciális helyzete vagy állapota alapján az egyéni ellátás, szolgáltatás igénybe vételére.

A szolgáltatás biztosítása során az egyenlő bánásmód elvét mindig megtartjuk.

Az ellátást igénybe vevőnek joga van az intézmény működésével, gazdálkodásával kapcsolatos adatok megismeréséhez. Ennek érdekében a tájékoztató táblákon kifüggesztésre kerül a működési költség összesítése, az intézményi és személyi térítési díj összege.

Az intézmény által biztosított ellátást oly módon végezzük, hogy figyelemmel legyünk az ellátást igénybe vevőket megillető alkotmányos jogok maradéktalan és teljes körű tiszteletben tartására, különös figyelemmel:

- az élethez, emberi méltósághoz,

- a testi épséghez,

- a testi-lelki egészséghez való jogra.

Az ellátást igénybe vevőt megilleti személyes adatainak védelme, valamint a magánéletével kapcsolatos titokvédelem.

Biztosítjuk, hogy az ellátott egészségi állapotával, személyes körülményeivel, jövedelmi viszonyaival kapcsolatos információkról más ellátást igénybe vevő, valamint arra illetéktelen személy ne szerezhessen tudomást, különös figyelemmel az ellátást igénybe vevő szociális rászorultságának tényére.

Az ellátást igénybe vevőnek joga van a személyes tárgyai használatára, kivéve a házirendben rögzített szúró, vágó (manikűrkészlet kivételével), robbanó eszközök használatához.

Az ellátást igénybe vevőnek joga van az intézményen belüli és intézményen kívüli szabad mozgásra, figyelemmel a saját és társai nyugalmára, biztonságára.

Amennyiben az ellátást igénybe vevő egészségi állapotánál vagy egyéb körülményeinél fogva közvetlenül nem képes az illetékes szervek megkeresésére, az intézményvezető segítséget nyújt ebben, illetve értesíti az ellátott törvényes képviselőjét, vagy az ellátottjogi képviselőt az ellátott jogainak gyakorlásához szükséges segítségnyújtás céljából.

Az ellátást igénybe vevőnek joga van a panasztételre, illetve arra, hogy a panasz kivizsgálásának eredményéről 15 napon belül írásban értesítést kapjon.

**A szolgáltatást végzők jogai**

A személyes gondoskodást nyújtók esetében biztosítjuk, hogy a munkavégzéshez kapcsolódó megbecsülést megkapják, tiszteletben tartsák emberi méltóságukat és személyiségi jogaikat, munkájukat elismerjék, valamint a munkáltató megfelelő munkavégzési körülményeket biztosítson számukra. Az elmúlt évben sokkal nagyobb hangsúlyt helyeztünk a rendkívüli helyzetben való megfelelő védőeszközök, fertőtlenítőszerek, vitaminok biztosítására.

A dolgozóknak joguk van az őket megillető pihenéshez.

A dolgozók munkájukat a szociális munka etikai kódexében rögzített elvek és a munkaköri leírásukban szerepeltek szerint végzik.

**Jogorvoslat rendszere**

Az ellátottak és hozzátartozóik panaszaikkal a gondozási központ vezetőjéhez fordulhatnak, amennyiben problémájukat nem sikerül orvosolni, úgy a probléma jellegétől függően a fenntartóhoz vagy az ellátottjogi képviselőhöz fordulhatnak.

Az intézmény vezetője a panaszt meghallgatja, hatáskörébe tartozó intézkedéseket megteszi, ha nem tudja megoldani, jelzi a fenntartónak, illetve tájékoztatja az ellátottat az egyéb panasztételi lehetőségekről. Amennyiben az intézményvezető határidőben (15 napon belül) nem intézkedik, vagy a panasztevő nem ért egyet az intézkedéssel, az intézkedés kézhezvételétől számított nyolc napon belül a fenntartóhoz fordulhat jogorvoslatért.

Az érdekvédelem/és érvényesítés érdekében ellátottjogi képviselő biztosított.

Az ellátottjogi képviselő segítséget nyújt az igénybe vevő jogai gyakorlásában:

* tájékoztatást nyújthat az ellátottakat érintő legfontosabb alapjogokról,
* segíti az ellátást igénybe vevőt, törvényes képviselőjét az ellátással kapcsolatos kérdések, problémák megoldásában,
* segít a panasz megfogalmazásában, kezdeményezheti annak kivizsgálását az intézmény vezetőjénél és a fenntartónál,
* jogviszony keletkezése, megszűnése, és áthelyezés kivételével eljárhat az intézményi ellátással kapcsolatosan az intézmény vezetőjénél, fenntartójánál, az arra illetékes hatóságoknál, írásbeli meghatalmazás alapján képviselheti az ellátást igénybe vevőt, törvényes képviselőjét,
* tájékoztatja a foglalkoztatottakat az ellátottak jogairól, jogok érvényesüléséről,
* intézkedést kezdeményezhet a fenntartónál a jogszabálysértő gyakorlat megszüntetésére,
* észrevételt tehet az intézményben folyó gondozási munkára,
* jogsértés fennállása esetén intézkedés megtételét kezdeményezheti az illetékes hatóságok felé.

Az ellátottjogi képviselő elérhetősége a hirdetőtáblákon mindenki számára hozzáférhetőek, szükség esetén segítünk a kapcsolatteremtésben. A jogvédő munkát végző szakember szükség esetén fogadóórát is tart intézményünkben.

**7.1. Panaszok száma, kivizsgálása**

A 2021. évben panasz nem érkezett.

**8. Javaslatok, kérések**

Továbbra is kérjük a Humánszolgáltatási Igazgatóság, ezen belül mind az Intézményirányítási Osztály, mind az Ellátási Osztály munkatársainak segítségét a jogszabályi változások nyomon követésében, intézményünk érdekeinek védelmében. Ez a támasz segíti szakmai munkánk magas színvonalú végzését.

Emellett kérjük a fenntartó Önkormányzat támogatását az idősek részére biztosított szociális alapellátások bővítésének megvalósításában.

Budapest, 2022. február 3.

Bednárik Mónika

Intézményvezető